Ўзбекистон АҚШнинг Одам савдоси тўғрисидаги ҳисоботидаги ўрнини яхшилади – Газета.uz\nЎзбекистон АҚШнинг Одам савдоси тўғрисидаги ҳисоботидаги ўрнини яхшилади\nАҚШ Давлат департаменти Одам савдоси тўғрисидаги янги ҳисоботида Ўзбекистонни иккинчи тоифага (Tier 2) киритди. Ушбу тоифага АҚШнинг одам савдоси қурбонларини ҳимоя қилиш тўғрисидаги қонунининг минимал талабларига тўлиқ риоя этмаётган, бироқ жиддий чораларни кўраётган давлатлар киритилади. Ўтган йили мамлакатда одам савдоси билан боғлиқ 93 та жиноят иши қўзғатилди.\nLotinchada 3 июл 2021, 19:30 Жамият\nАҚШ Давлат департаменти турли давлатларнинг одам савдосига қарши қандай курашаётгани баҳоланган 2021 йилги Одам савдоси тўғрисидаги ҳисоботини эълон қилди. Ҳисоботда мамлакатлар АҚШнинг одам савдоси қурбонларини ҳимоя қилиш тўғрисидаги қонуни (Trafficking Victims Protection Act, TVPA) бўйича минимал стандартлар асосида баҳоланган ва уч тоифага ажратилган.\nЯнги ҳисоботда Ўзбекистон иккинчи тоифага (Tier 2) киритилган бўлиб, ундан ҳукуматлари TVPA минимал стандартларига тўлиқ риоя этмаётган, бироқ уларга амал қилиш учун жиддий чораларни кўраётган давлатлар ўрин олган.\n«Ўзбекистон ҳукумати одам савдосини бартараф этиш бўйича минимал стандартларни тўлиқ адо этаётгани йўқ, бироқ бунинг учун жиддий чораларни амалга оширмоқда. Ҳукумат, COVID-19 пандемиясининг одам савдосига қарши курашиш бўйича имкониятларига таъсирини ҳисобга олган ҳолда, ўтган ҳисобот даврига нисбатан саъй-ҳаракатларининг умумий ўсишини намоён этди, шунинг учун Ўзбекистон иккинчи тоифага киритилди», — дейилади ҳисоботда.\n2018 йилдан буён Ўзбекистон алоҳида кузатув олиб бориладиган иккинчи тоифадаги давлатлар тоифасидан (Tier 2 Watch List) ўрин олиб келмоқда. 2020 йилда мамлакат ўрнини учинчи тоифага тушириш кутилаётган эди, бироқ истисно қилинди.\nАҚШ фикрига кўра, Ўзбекистон ҳукуматининг бу борадаги саъй-ҳаракатлари одам савдоси тўғрисидаги янги қонуннинг қабул қилингани, Жиноят кодексига биринчи жиноятдаёқ болалар меҳнати учун жавобгарликни кучайтириш бўйича тузатиш киритилгани, катта миқдорда одам савдоси қурбонларининг аниқлангани каби чораларни ўз ичига олади. Ҳисоботда, шунингдек, Ўзбекистон ҳукуматининг Сурия, Ироқ ва Афғонистондаги қуролли можаролар ҳудудидан юзлаб аёллар ва болаларни репатриация ва реинтеграция қилиш бўйича саъй-ҳаракатлари, пандемия даврида қарийб ярим миллион ишсиз мигрантларни ишга жойлаштириш бўйича чоралари ҳам тилга олинган.\nБироқ, ҳисоботда қайд этилишича, ҳукумат айрим муҳим масалаларда минимал стандартларга риоя қилмаган.\n«Айрим туманлардаги маҳаллий ҳукумат миллий қонунчиликда пахта ишлаб чиқаришга квота бекор қилинганига қарамасдан, ушбу амалиётни жорий этишда давом этмоқда <...>. Ҳукумат меҳнат қонунчилигини бузганлик учун мансабдор шахсларни жаримага тортишда давом этаётган бўлса ҳам, кетма-кет тўққизинчи йилдирки, мажбурий меҳнат билан боғлиқ жиноятларга шериклик учун масъул мансабдор шахсларни жиноий жавобгарликка тортаётгани йўқ. Мажбурий меҳнатни, биринчи марта содир этилганида, маъмурий ҳуқуқбузарлик сифатида малакаловчи амалдаги қонунлар самарали ижрони чеклаб келмоқда», — дейилади ҳисоботда.\nҲисоботга кўра, 2020 йилда Ўзбекистонда одам савдоси билан боғлиқ 93 та иш бўйича 566 та тергов олиб борилиб, жинсий эксплуатация бўйича 51 та, болалар эксплуатацияси бўйича 39 та ва мажбурий меҳнат бўйича 3 та жиноий иш қўзғатилган. Ушбу ишларда 129 киши гумонланувчига айланган. 93 та қўзғатилган ишнинг 23 таси чет элда содир этилган жиноятлар билан боғлиқ.\nЎтган йили одам савдоси айблари билан 100 киши жиноий жавобгарликка тортилган, шулардан 50 нафари жинсий эксплуатация, 6 нафари мажбурий меҳнат ва 44 нафари «вояга етмаганларни сотиш» айбловлари билан. суд томонидан одам савдоси билан шуғулланган 100 нафар шахснинг 33 нафари озодликдан маҳрум қилиш, 35 нафари уй қамоғига, 1 нафари ахлоқ тузатиш ишлари ва 20 нафари шартли қамоқ жазосига ҳукм қилинган. 4 маҳкумнинг ҳукмлари номаълум, 7 нафари амнистия асосида чиқарилган.\nОдам савдоси жабрдийдаларини реабилитация қилиш марказлари кўпайиши кутилмоқда 12 октябр 2020, 13:59\nОдам савдосидан жабрланганлар тўғрисидаги ахборот ошкор этилмайди 18 август 2020, 10:49\nСенат янги таҳрирдаги «Одам савдосига қарши курашиш тўғрисида» ги қонунни маъқуллади 7 август 2020, 16:09\nОдам савдосига ва мажбурий меҳнатга қарши курашиш тизими такомиллаштирилади 31 июл 2019, 20:26\nОдам савдосига қарши кураш бўйича миллий маърузачи лавозими жорий этилади 24 июн 2019, 18:39


“Прописка”нинг қисқа, лекин айни пайтда узун ва такрорланувчан тарихи « Ўзбекистон Халқ Ҳаракати\n“Прописка”нинг қисқа, лекин айни пайтда узун ва такрорланувчан тарихи\n20 December 2018 - 10:36\nКўпчилигимиз паспорт олиш ёшига етганимиздан сўнг паспортимизга қўйилган “Прописка” ҳақида кўпроқ тушунчага эга бўламиз, чунки бу норма билан баъзи бир жойдан жойга кўчиш ва яшаш тартиблари амал қилишни талаб қилади. Вояга етганлар албатта бунинг учун ўзлари маъсул бўлади. Хўп бу норма қачон ва қаерда пайдо бўлган ва нима учун бизда қўлланилади деган саволлар туғилади.\n“Прописка” сўзи рус тилидан кириб келган “Прописать” феълидан келиб чиққан сўз бўлиб “ёзиб қўйиш, рўйхатга олиш” каби маъноларни англатади.\nДавлатларни ўз фуқароларини ҳаракатини тартибга солиш қулдорлик тузуми давридан бери бор ва ҳозиргача бу тизим турли кўринишларда такомиллаштирилиб келинган. Мисол учун Қадимги Миср ёки Римда фуқаро ва қулнинг ҳуқуқлари анча фарқ қилган. Қуллар учун ҳаракатланиш чегараси унинг хўжайини рухсати доирасида амалга оширилган. Хўжайинига бўйсунмаган қулларга эса давлат томонидан ўрнатилган тартиблар доирасида жазо чоралари қўлланилган.\nЎрта асрларга келиб айниқса Европа давлатларида доимий урушлар, жосусларга қарши курашиш, қулдорлик тугатулгунча қуллар ҳисобини юртиш учун ўзига хос “паспорт тизими” жорий қилинган. “Паспорт” сўзи ҳам ўша пайтдаги денгиз портларига кириш учун ишлатиладиган “Pass port” французча ёки итальянча ҳисобланадиган сўзлардан келиб чиққан деб ҳисобланади. Бу тизим айниқса европада Германия, Франция, Италия каби давлатларда такомиллаштирилади ва ушбу давлатларнинг полиция тизимлари бу тартибни ижроси ва назоратини олиб боришади.\n1920 йилда “Миллатлар Лигаси” паспорт ва бошқа ўтиш махсус ҳужжатлари бўйича конференция ўтказади ва унда паспорт тизимининг асосий принциплари киритилади.\nЭнди ўзимизга қайтадиган бўлсак бу тизим Чор Россиясининг 1960 йиллардан бошлаб Туркистон ҳудудини босиб олгандан кейин киритилган тизимдир. Унгача бошқа тартиблар мавжуд бўлган. Мисол учун Хон ёрлиғига эга бўлган чет элликлар мамлактда эркин юриш имкониятига эга бўлган, шунингдек савдогарлар учун алоҳида тартиблар мавжду бўлган.\nҚадимдан Рус князлари ва боярлари ўз ерларида яшайдиган ва ишлайдиган уларга қарам бўлган аҳоли қатламлари крестянларни, яъни оддий деҳқонлар хўжайин рухсатисиз ҳеч қаерга кета олмаган. Деҳқонларнинг ҳеч қанақа ҳужжати бўлмаган улар ўқиш ва ёзишни билишмаган. Бу тизим “Крепостной ҳуқуқ” тушунчаси билан боғлиқ бўлиб унга кўра “крестянин”лар маълум бир яшаш жойга бириктирилган ва кетиб қолса мажбуран оиласи билан помешик-хўжайинига қайтариб олиб келинган. “Крепост-қалъа” сўзи крепостной сўзига асос бўлган бўлиб, яъни хўжайиннинг қасри, қалъаси ва ерларига қарам бўлган ва ўша ерда яшайдиган одам ҳуқуқлари тушунилган. Россияда паспорт тизими Петр 1 даврида киритилган деса ҳам бўлади, чунки у европада саёҳат қилиб таълим олади ва у ердаги тартиб қоидаларни Россияда жорий қилишни бошлайди. Бу тартибга бўйсунмаган деҳқонларни юзига икки тарафга қараган бургут империя рамзи тамғаси қиздириб босилган. Ўғриларга ҳам шунга ўхшаш тартибни қўллашган.\n1861 йилда Россия империясида “Крепостной ҳуқуқ” бекор қилинади ва деҳқонларга маъум эркинликлар берилади. 1894 йилдан бошлаб эса янги тартиблар ўрнатилади ва барчага паспорт китобчалари берила бошланади. Агар полиция паспорт тизимини бузган фуқарони аниқласа унга 6 ойгача бўлган муддатда яшаш жойига қайтиш учун ҳужжат берган ва у бўйсунмайдиган бўлса мажбурий тарзда амалга оширилган. Шу билан бирга яшаш жойидан кетмайдиганларга паспортга эга бўлиши шарт бўлмаган. Завод ва фабрика ишчилари доимий тарзда ёнида паспортларини олиб юришлари керак бўлган.\n1917 йилдаги революциядан сўнг эса Чор россиясидаги паспорт тизими бекор қилинади ва «Об уничтожении сословий и гражданских чинов» ҳужжати қабул қилинади.\n1923 йилдаги «Об удостоверении личности» декретига кўра эса фуқаролардан ҳужжат талаб қилиш таъқиқланади. 1925 ва 1927 йиллардаги «О прописке в городских поселениях» ҳужжатларида прописка тушунчаси киритилади ва амалга жорий қилиш бошланади. Прописка фақат паспорт билан эмас балки турли шахсни тасдиқловчи ҳужжатлар билан бирга амалга ошириш мумкин бўлган. 1930 йиллардан бошлаб эса паспорт виза тизими қайта шакллантирилиб уни назорати НКВД (Народный Комиссиариат Внутренных Дел)га топширилади. Катта шаҳарлар атрофида 100 км лик режимли ҳудудлар ташкил қилинади. Паспорт столлари ташкил қилиниб уларга шу йўналишдаги вазифалар топширилади.\nКолхозчиларга, жиноят содир этганларга ва бошқа тоифадаги аҳоли қатламларига паспорт берилмаган. Колхозчи бошқа жойга бориши учун колхоз кенгашидан маълумотнома олиши керак бўлган. Ўша пайтларда аҳолининг асосий қисми қишлоқ жойларида яшаганини ҳисобга олинса қанчалик кўп одамда паспорт бўлмаганини тасаввур қилиш мумкин.\nСовет даврида ташкил қилинган колхозлардан чиқиб кетиш учун ёшлар асосан армияга бориб ўша ердан завод ва фабрикаларга ишчи бўлиб жойлашиб қолишга ҳаракат қилишган. Москва каби йирик шаҳарларда эса четдан келган ишчилар сонига “лимит” ўрнатилган, шаҳар аҳолиси орасида эса уларга ҳақоратомуз “лимита” деб лақаб қўйиш урф бўлган. “Паспортлашган” фуқаролар учун табиий равишда мамлакат бўйлаб саёҳат қилиш, ишга жойлашишда устунликлар бўлган. Бу вақт ўтиши билан ”тенглик”ҳақида кўп гапирилувчи совет жамиятида норасмий табақланишнинг вужудга келишига саба бўлади. Чор Россияси пайтида бойлар ва камбағал деҳқонлар ва ишчилар ўртасида даромадлар ва ҳуқуқлар бўйича табақаланиш очиқчасига бўлган бўлса, совет даврида бу бироз “прописка қоғозига ўралган” ҳолда яна қайтиб келади. Бу ҳақда очиқчасига гапирилмаган, чунки бу бошқарувдаги ягона коммунистик партия сиёсати бўлган.\n1939 йилдаги “Катта Совет Энциклопедиясида” паспорт тизимига қуйидагича таъриф берилган:\n“ПАСПОРТНАЯ СИСТЕМА, порядок административного учета, контроля и регулирования передвижения населения посредством введения для последнего паспортов. Советское законодательство, в отличие от буржуазного, никогда не вуалировало классовую сущность своей П.С., пользуясь последней в соответствии с условиями классовой борьбы и с задачами диктатуры рабочего класса на разных этапах строительства социализма”.\n1974 йилдан бошлаб СССРда оммавий паспорт бериш бошланади. Шу пайтгача паспорти бўлмаган колхозчиларга ҳам паспорт бериш бошланади. Албатта бу қатъий назорат остида амалга оширилади. Бир ярим ойдан ортиқ муддатга чиқиб кетаётганлар эса рўйхатдан чиқиб янги жойда 3 кун ичида рўйхатдан ўтишлари лозим бўлган. Паспорт прописка тизимини бузганлар учун маъмурий жазо, қайта такрорланганда жиноий жазо амал қилган. Пропискасиз ишга қабул қилганларга ҳам шунга ўхшаш маъмурий ва қайта такрорланса жиноий жазо қўлланилган.\n1990 йилдан бошлаб эса амалдаги тизим фуқаролар ҳуқуқини бузаяпти деб уни ислоҳ қилишга ҳаракат қилинади. Бу орада эса СССР парчаланиб мустақил давлатлар пайдо бўлади шу жумладан мустақил Ўзбекистон Республикаси ҳам.\nДастлаб барча мустақил бўлган давлатларда эски тартиб бўйича ишлади ва уни ислоҳ қилишни бошлашади. “Прописка” сўзи “регистрация” сўзи билан алмаштирилади, лекин амалда ўша эски тизим амал қилишда давом этди. Республикамизда ҳам бу йўналишда паспорт-виза тизимини тартибга соладиган кўплаб норматив ҳужжатлар мавжуд ва вақти-вақти билан ўзгартиришлар киритиб турилади. Лекин айни пайтда йирик шаҳарлар масалан Тошкент шаҳри ва Тошкент вилоятига “прописка” қилиш тизими алоҳида ҳужжатлар билан тартибга солинади ва бу нарса кўпинча турли муҳокамаларга сабаб бўлган ва бўлмоқда.\n“Прописка” тизими албатта тартиб назорат учун зарур бўлган тизимлардандир, лекин замонавий технологияларнинг ривожланиши билан дунёдаги ривожланган давлатлардаги каби енгиллаштирилган рўйхатдан ўтиш процедураларини жорий қилиш имкониятини беради. Бу йўлда янги киритилаётган “id-card”лар муҳим рол ўйнаши мумкин.


1 Масх тортиш – .:: Xadicha.uz\nFусл вожиб бўлган одамга махсини ечиб, ғусл қилади.\nМахсига масҳ тортишлик суннат билан жоиздир.\nعَنْ الْمُغِيرَةِ بْنِ شُعْبَةَ رَضِيَ اللَّهُ عَنْهُ قَالَ :” كُنْت مَعَ النَّبِيِّ صلى الله عليه وسلم فِي سَفَرٍ فَقَضَى حَاجَتَهُ ، ثُمَّ تَوَضَّأَ وَمَسَحَ عَلَى خُفَّيْهِ ، قُلْت : يَا رَسُولَ اللَّهِ ! أَنَسِيت ؟ قَالَ : “بَلْ أَنْتَ نَسِيت بِهَذَا أَمَرَنِي رَبِّي عَزَّ وَجَلَّ”. رَوَاهُ أَحْمَدُ وَأَبُو دَاوُد .\n“Набий саллоллоҳу алайҳи васаллам билан бирга сафарда эдим. Қазои ҳажат қилдилар сўнг таҳорат олиб, икки маҳсиларига масҳ қилдилар. Мен: “Эй, Аллоҳнинг расули! Унутдингизми?” дедим. У зот: “Балки, сен эсдан чиқардинг, Роббим азза ва жалла мени шунга буюрди” дедилар” (Имом Аҳмад ва Абу Довуд ривояти).\n“Нажоший Расулуллоҳ (с.а.в.)га бир жуфт қора, содда махси ҳадя қилди. Бас у зот уларни кийдилар, таҳорат қилдилар ва масҳ тортдилар”.\nҲазрати Али р.а.дан қилинган ривоятда Расулуллоҳ (с.а.в.):\nيمسح المقيم يوما و ليلة و المسافر ثلاثة ايّام و ليالها\n“Муқим киши бир кеча-кундуз, мусофир киши эса уч кеча-кундуз масҳ тортади”деганлар.\nҲасан Басрий (р.а) айтдилар: “Расулуллоҳ (с.а.в.)нинг саҳобаларидан етмиш киши Пайғамбар (с.а.в.)нинг оёқ кийимларига масҳ тортганларини кўришганлигини ривоят қилади”. Махсига масҳ тортишни жоиз эканлигини тасдиқлашлик аҳли сунна вал жамоанинг эътиқодидандир. Шунинг учун Абу Ҳанифа Нўъмон ибни Собит (р.а) “Кимда-ким Махсига масҳ тортишни инкор қилса, унинг куфрга тушиш хавфи бор, чунки Махсига масҳ тортишлик ҳақидаги ривоятлар маънан мутавотир даражага етган”. Абу Юсуф (р.а) “Махсига масҳ тортишлик ривоятларига ўхшаш ривоятлар ҳатто Қуръон оятини насх қилиши мумкин”, деб айтдилар.\nИсломда инсонлар учун осонлаштирилган амаллардан бири таҳоратда оёқни ювиш ўрнига оёқ кийимга, яъни махсига масҳ тортишдир. Аммо ғусл вожиб бўлган киши оёқ кийимини ечиб ювади. махси деб оёқнинг ошиғини беркитадиган оёқ кийимга айтилади. Оёқ кийими бўлган махсига масҳ тортиш шариатимизда жоиздир. У эркак ва аёл учун баробар, уларга хоҳ сафарда бўлсин, хоҳ муқимликда қишин-ёзин масҳ тортишга рухсат этилади.\nМахсига масх тортиш тартиби:\nМахсига масҳ тортишда икки қўлни ҳўллагач, бармоқларни ёйиб, ўнг қўлни ўнг махсининг, чап қўлни чап махсининг учига қўйилади ва қўлни махси устидан тортиб бориб, тўпиқлар бор жойгача етказилади.\n2. Муқим масҳ тортганидан кейин биринчи таҳорати синган вақтдан бир кечаю бир кундуз ўтиши билан масҳи ўз-ўзидан синади. Ўша пайтда таҳорати бор бўлса ҳам, масҳи синади. Шунингдек, мусофирнинг масҳига уч кечаю уч кундуз тўлганда унинг ҳам масҳи синади.\n3. Махсига масҳ тортиб юрган одамнинг товонининг кўп қисми махсининг қўнжи томонга чиқиб кетса ҳам унинг масҳи синади.\n(Муддати ўтганда ёки товони қўнжидан чиқиб кетганда таҳорати бўлса, махсини ечиб, оёғини ювиб олса кифоя қилади. Аввалги масҳ тортиб қилган таҳорати мукаммал бўлиб қолаверади).\n4. Жунуб бўлганда.\nМахсига масҳ тортиб юрган одам жунуб бўлиб қолса, масҳи синади. У махсисини ечиб, тўлиқ ғусл қилиши лозим бўлади.\n5. Бир пой ёки икки пой махсини ечганда.\nМасҳ билан юрган одам оёқ кийимини ечган пайтда таҳоратли бўлса, оёғини ювиб олиши керак. Акс ҳолда таҳорати синади.\n6. Махсида учта бармоқ чиқиб қоладиган даражада йиртиқ пайдо бўлса ҳам масҳ синади.\n7. Бир оёқнинг кўп қисмига сув тегса ҳам масҳ синади.\nислом таълим муассасаси 1- курс\nталабаси Шаропова Наргиза\nslayd Шаропова Наргиза\t2020-03-09


Илҳомжон Мадалиев | Shosh.uz | Nafaqat Toshkent haqida... - Part 4\nБош саҳифа » Тег архивлари: Илҳомжон Мадалиев (page 4)\nИлм. محمد راتب النابلسى нинг “موسوعة أسماء الله الحسنى” “Аллоҳнинг гўзал исмлари энциклопедияси” номли асаридаги Аллоҳнинг «الرزاق» сифати боби таржимаси\nالرزاق -“Раззоқ” араб тилида мубалаға сийғасида ишлатилади. رازق- “Розиқ” бўлса “ризқ берувчи” бўлади. رزاق–“Раззоқ” бўлса “Роса ризқ берувчи” деган маънода бўлади. Аллоҳ таолонинг رازق лигини ўзи қанчалик зот эканлигини билдиради. Агар ўзини رزاق деб сифатлаб берадиган бўлса, дунё халқлари сони тириллионга етганда ҳам, улар ризқсиз қолмайди. Бу дегани Аллоҳ бир одамни хаётда қандай ризқлантирса, миллиард одамни ҳам шундай ризқини етказади. …\nБолани қарамоғига олиш Росулуллоҳ соллаллоҳу алайҳи васалламнинг ҳаётларида ҳам бўлган. У зот Зайд ибн Хорисани ўзларига ўғил қилиб олганлар. Аввалида Зайд ибн Хорисани Зайд ибн Муҳаммад дейишар эди. Аллоҳ таоло “Аҳзоб” сураси 5-оятида: Аллоҳ асранди фарзандлар ҳақида қуйидаги йўлни кўрсатади: 5. Уларни ўз оталарининг номи билан чақиринглар. Ана шу Аллоҳнинг наздида тўғридир. Агар оталарини билмасангиз, улар сизнинг дин қардошларингиз ва …\nТарихий фотосурат Илҳомжон Мадалиев шахсий архивидан


Юртимизда электрон ҳисоблагичларга техник хизмат кўрсатувчи марказ ташкил этилади\nЭртага, 20 август куни “Ҳудудий электр тармоқлари” АЖ томонидан пойтахтимизда Электр энергиясини ҳисобга олишни автоматлаштириш маркази фойдаланишга топширилиши режалаштирилган.\n"Ҳудудий электр тармоқлари" АЖ матбуот хизматидан бизга маълум қилишларича, ушбу тадбир муносабати билан айни кунларда Ўзбекистоннинг энергетика соҳасидаги халқаро ҳамкорлари мамлакатимизга ташриф буюрмоқда.\nАйни мақсадда юртимизда бўлиб турган Жанубий Кореянинг “KT Corporation” компанияси вице-президенти Ли Хaнсуп бошчилигидаги делегация аъзолари “Ҳудудий электр тармоқлари” АЖ томонидан соҳада олиб борилаётган ишлар билан яқиндан танишиш мақсадида тизимдаги бир қатор обеъктларни кўздан кечирди. Жумладан, меҳмонлар янги очилаётган Электр энергиясини ҳисобга олишни автоматлаштириш марказида бўлиб, мазкур лойиҳа доирасида амалга оширилган ишлар билан яқиндан танишди.\nШундан сўнг, кореялик мутахассислар “Электрон ҳисоблагич” МЧЖда бўлиб, ҳозирги кунда республикамиз бўйлаб давом этаётган янги “ақлли ҳисоблагичлар”ни ўрнатиш жарёни билан танишдилар.\n“KT Corporation” делегацияси ташрифи доирасида компания раҳбарияти ва “Ҳудудий электр тармоқлари” АЖ Бошқаруви раиси Улуғбек Мустафоев иштирокида учрашув ташкил этилди.\nМулоқот давомида томонлар ўзаро ҳамкорлик натижасида мамлакатимизда электр энергиясини ҳисобга олиш ва назорат қилишнинг автоматлаштирилган тизимини жорий этиш истиқболи ҳамда бу борада яқин келажакда олиб борилиши лозим бўлган масалаларни муҳокама қилишди.\nТаъкидланганидек, ҳукуматимиз томонидан соҳани ривожлантириш йўлидаги ислоҳотлар туфайли жорий этиладиган ушбу тизим мамлакатимизда электр энергияси сарфи ҳамда ҳисоб-китоби соҳасида туб бурилиш ясайди. Шу маънода мақсадли шерикликнинг келгуси имкониятлари ва натижадорлигини ҳисобга олган ҳолда, ҳамкорликни давом эттириш юзасидан янги таклифлар ўртага ташланди. Жумладан, мазкур автоматлаштирилган тизим лойиҳасини амалиётга жорий этиш натижасида мамлакатимизда электрон ҳисоблагичлар ишлаб чиқариш йўлга қўйилганини инобатга олиб, мазкур лойиҳани МДҲ давлатларида жорий этиш бўйича ҳамкорлик қилиш тавсия этилди. Шу билан бирга ҳисоблагичларга сервис хизмат кўрсатувчи марказ ташкил қилиш таклифи ҳам билдирилди.\nЎз навбатида, жаноб Ли Хансуп Жанубий Корея ва Ўзбекистон ўртасида узоқ муддатли ва ишончли ҳамкорлик ўрнатилганини таъкидлаб, мамлакат Президенти томонидан сўнгги йилларда турли йўналишлар қатори энергетика соҳасига ҳам жиддий эътибор берилиши самараси ўлароқ, “KT Corporation” компаниясининг Ўзбекистондаги фаолиятига кенг имконият яратилганини қайд этди. Жумладан, яқин кунларда ишга тушадиган Электр энергиясини ҳисобга олишни автоматлаштириш маркази минтақада ягона эканлиги алоҳида эътироф этилди.\nУчрашув давомида томонлар автоматлаштирилган тизимни белгиланган муддатда сифатли якунлашга қаратилган чора-тадбирларни белгилаб олишди.


50 нафардан ортиқ кишига инфекция юқтириб, ўзи соғлом бўлган ошпаз тарихи\nLifestyle 00:49 / 16.05.2019 18374\n«Терламали Мэри» - эллик нафардан ортиқ кишига ич терламасини юқтирган, ўзи эса соғлом ҳолда қолган аёлни айнан шундай аташган. У билан юз берган вазият бирор кимса сезиларли белгиларсиз ҳам хавфли инфекция тарқатувчиси бўлиши мумкинлигини кўрсатди. Инглиз тилидаги “Терламали Мэри” (Typhoid Mary) – турдош отга айланди. Касалликларни қасддан ёки ўзи билмаган ҳолда тарқатган кишиларни шундай аташади.\nЎзининг гуноҳсизлигига кучли ишонган, бироқ мажбуран оролга сургунга юборилган ва у ерда умрининг жами 26 йилини ўтказган аёл тарихи қуйидагича.\nҲаёт учун хавфли инфекцияга эга ошпаз\nФото: © Lupo / Wikimedia\nМэри Мэллон 1869 йилда Шимолий Ирландиянинг энг қашшоқ туманларидан бирида туғилди. Тахминан 14-15 ёшларида у Америка Қўшма Штатларига кўчиб кетди. Бироз вақт ўтгач бадавлат хонадонларда ошпаз бўлиб ишлай бошлади. У таомни яхши пиширар, уй эгаларида шикоят учун ҳеч қандай сабаб йўқ эди.\n1900 йилдан 1907 йилга қадар у 7 та турли оилаларда ишлаб улгурди. Кичик Мамаронек шаҳридаги икки ҳафталик фаолиятидан кейин у ерда ич терламаси билан касалланган илк беморлар пайдо бўлди. Мэри Манхэттенга кўчиб ўтди, бироқ у ишга жойлашган оила аъзоларида безгак ва қорин оғриғи бошланди, кир ювувчи аёл эса вафот этди. Кейинчалик касаллик унинг изидан юра бошлади: адвокат оиласидаги 8 кишидан 7 таси ич терлама касаллигига чалинди, кейинги уйда эса 11 кишидан 10 таси касалланди. Мэри узоқ вақт давомида беморларга ғамхўрлик қилишда ёрдам берди, бироқ унинг ўзи кўпроқ зарар келтираётгани етти ухлаб тушига ҳам кирмаганди. У яна 3 та оилани алмаштирди, уларнинг барида вазият такрорланди.\nНью-йорклик банк ходими Чарльз Уорреннинг уйига келганида Мэри ҳаётида муаммолар пайдо бўлди. Уоррен Теодор Рузвельтнинг ёзги Оқ уйига яқин бўлган Лонг-Айлендда уйни ижарага олади. У Мэрини ошпаз сифатида ўзи билан олиб кетди.\nФото: © GK tramrunner229 / Wikimedia\nЛонг-Айленд. Теодор Рузвель уй музейи. Чарльз Уоррен унинг ёнидаги қасрни ижарага олган.\nОлти нафар киши ич терламага чалиниб ётиб қолганидан кейин жамият ҳайратга тушди. Бу касаллик харобалар, қашшоқлик касаллиги ҳисобланган ва жамиятнинг юқори қатламига тегишли эмас деб саналарди. Уй эгаси ич терлама ҳақидаги хабарлар уйни яна ижарага беришига халақит қилиши мумкинлиги борасида хавотирга тушади ва касаллик сабабини аниқлаш учун санитария инспектори Жорж Соперни ёллайди.\nШафтоли солинган музқаймоқ\nСопер водопроводни текширади, кейин эса столга тортилган моллюскаларни ўрганди – улар касаллик чақириши мумкин эмаслиги аниқланди. Шубҳаларнинг бари Мэрига бориб тақалди, чунки у тайёрлаган таомлар термик қайта ишланар ва терлама бактериясига эга бўлиши мумкин эмасди. Столга шафтоли солинган музқаймоқ тортилганини билиб, Сопер айнан ошпаз касаллик тарқатувчиси эканига ишонч ҳосил қилди.\nЎша вақтда бу ақл бовар қилмас кашфиёт эди, чунки ҳеч ким соғлом одам касалланиш манбаи бўлишига шубҳа қилмасди. Ўз назариясини тасдиқлаш ва инфекция тарқалишининг олдини олиш мақсадида инспектор ирланд аёлни излашга тушди.\nМэри доимий равишда оилаларни ўзгартиргани учун уни топиш осон бўлмади. Мэрини ич терламадан иккинчи ўлим ҳолати юз берганидан кейин топишга муваффақ бўлди. Бу сафар ошпаз бадавлат оила ёш қизининг умрига зомин бўлганди.\nФото: © Bettmann / Contributor / Getty Images\nСопер Мэри ишлайдиган ошхонага келди ва уни таҳлиллар топшириш зарурияти ҳақида ишонтиришга ҳаракат қилди. Бироқ аёл унга ошхона санчқиси билан ҳужум қилди. Сопер эса қочишга мажбур бўлди ва бироз вақтдан кейин шифокор билан бирга келди.\nБеш нафар полициячи ёрдамида ошпазни олиб кетишди. Мэри айбдор бўлмаса ҳам уни ноқонуний таъқиб қилишаётганига ишонарди. Аёлни тутишда иштирок этган шифокор у билан битта тез ёрдам машинасининг ичида ўтириш ғазабга тўла шер билан бир қафасда бўлишдек эканини айтади.\nМэри топширган таҳлил натижалари унинг ўт пуфагида терлама бактерияси мавжудлигини тасдиқлади. Сўров натижаларида аёл овқат тайёрлашдан аввал қўлини камдан-кам ювгани аниқланган.\nОролда илк қамоқ муддати\nНорози Мэри Мэлон 1907 йили касалхонада\nАёлни Норт-Бротер оролига 3 йилга изоляцияга юборишди. У билан бирга яшаган тирик мавжудот фақат ит эди. Мэри 2 йилдан кейин судга берди, бироқ қарор унинг фойдасига ҳал бўлмади. Аёл норозилигининг ўз сабаблари бор эди: у ўз қўллари билан топширган таҳлиллар касалликнинг ҳеч қандай белгисини кўрсатмади (эҳтимол, ўша вақтда унда ремиссия бўлган). Ўз-ўзидан у ноқонуний тарзда ушлаб турилганди.\nУч йил ўтгач, Мэри ошпаз бўлиб ишламаслик шарти билан қўйиб юборилди. Озодликка чиқиш илинжида аёл розилик берди.\nДастлаб ҳақиқатан ҳам кир ювувчи бўлиб ишга жойлашди. Бироқ бу иш учун кам тўланар ва у оғир эди. Узоқ ўйлаб ўтирмай Мэри ўз исмини ўзгартирди ва яна ошхонага ишга кирди. Беш йил давомида озодликда юришга муваффақ бўлди. Туғруқхонага ишга жойлашгунига қадар касаллик ва ўлимни тарқатиб юрди. Браун хоним номли касалхонада 25 киши терлама билан касалланиб, икки нафар киши вафот этгач, ёлғон фош бўлди. Мэллон яна қўлга олинди.\nИккинчи ва сўнгги қамоқ\nФото: © reivax / Riverside Hospital / Wikimedia\nНорт-Бротер оролидаги ташландиқ «Риверсайд» касалхонаси. Бу ерда Мэри Мэллон 1932 йилда апоплексия хуружигача сўнгги 6 йил вақтини ўтказди.\nСўнгги қамоқ муддати\nНорт-Бротердаги сўнгги қамоқ муддати умрининг охирига қадар – 23 йил давом этди. Бироз вақт ўтгач, аёлга ҳамшира бўлиб ишлашга рухсат берилди. У сил касаллиги билан оғриган беморлар касалхонасида пробиркаларни юварди. У машҳур кишига айланди ва унинг олдига журналистлар тез-тез келиб туришарди. Мэрининг қўлидан бир стакан сув олиш ҳам ман этилганди.\nМэри 1938 йилда зотилжамдан вафот этди.\nАёл уйларни тез-тез алмаштиргани ва турли исмлар остида ишга жойлашгани учун ҳозирга қадар «Терламали Мэри» қурбонларининг аниқ сони маълум эмас. Кўпчилик манбаларда у 50 нафарга яқин кишини зарарлагани ҳақида айтилган. Сопернинг қайдларига кўра, бу рақам 122 тага етган, улардан 5 нафари вафот этган.


13:00 / 20.05.2020 2313 pdf Ўқиш режими + -\nСаксон бешинчи дарсимиздаги ҳадиси шарифни ўрганиш давомида кўпгина ҳикматлардан хабардор бўлдик. Жумладан, бир мавзу бўйича биргина ҳадиснинг зоҳирига, сиртига қараб ҳукм чиқариш хатарли эканлигини яхши тушуниб олдик.\nБу фикр жуда хатарли, у дунёнинг бузилишига чақириқдир. Бу фикр дунёдаги дийнлар, шариатлар, пайғамбарлар, илоҳий китобларнинг ҳаммаси беҳуда, деган гап. Чунки улар одамларни ёмонликдан қайтариб, яхшиликка чақирадилар.\nЎз амалига қадарни рўкач қиладиган нобакорлар эса: «Буларнинг фойдаси йўқ, инсон фақат олдиндан белгилаб қўйилган нарсани бажаришдан бошқа иложи йўқ махлуқдир», дейдилар. Ушбу фикр қаерда тарқалса, ўша ерда бало-офат ҳам тарқайди. Ўша ерда ёмонлик ҳеч қандай тўсиқсиз, бемалол урчийди. Ҳар қандай масъулият, жавобгарлик осонлик билан тарк этилади. Оқибатда ҳамма нарса расво бўлади. Тарихда бунга мисоллар жуда кўп.\nҚазою қадар ақийдасини тузатиб, асл исломий ҳолига келтириш дийний ислоҳнинг муҳим вазифаларидандир. Аввалгидек, қазо ва қадар ақийдаси мусулмонларни ўлимдан, қийинчиликдан қўрқмай: «Бизга Аллоҳ ёзган нарсадан бошқа ҳеч мусибат етмас», деб олға юришга чорлаши керак.\nҚазою қадар масаласи инсон ўз касби учун жавобгар эканлигини исбот қилар экан, мусулмонларни фақат яхшилик қилишга, барча ёмонликни тарк этишга ундовчи биринчи омил бўлиши лозим. Ҳеч ким қазои қадарни рўкач қилиб, ўзини масъулиятдан олиб қоча олмайди.\nҚўлга тушиб қолган бир ўғри ҳазрати Умарга:\n«Сен қазои қадар ила ўғрилик қилган бўлсанг, мен ҳам қазои қадар ила қўлингни кесаман», деган эканлар.\n«Уни аввал ўттиз дарра уриб, сўнгра қўлини кесинглар!» дебдилар.\n«Нима учун?» дейишибди.\n«Аллоҳ таолога нисбатан ёлғон нисбат бергани учун дарра урилади, ўғрилик қилгани учун қўли кесилади», дебдилар.\nҚазои қадар дангасаликка ёки гуноҳ ишларни қилишга баҳона бўлиши мутлақо мумкин эмас. Бу масала улуғ ишларни бажариш ва олий ғояларга эришиш унвони бўлиши зарур.\nҲазрати Умар розияллоҳу анҳу Шомга борганларида у ерда вабо тарқалганини эшитиб, орқага қайтишга қарор қилдилар.\n«Шуни сендан бошқа айтса бўлмасмиди!? Ҳа, Аллоҳнинг қадаридан Аллоҳнинг қадарига қочамиз. Айтгин-чи, агар сенинг туяларинг бўлсаю, улар икки бўлинган бир водийга тушсалар. Бўлакларнинг бири серҳосил, бошқаси қурғоқ бўлса, ҳосилдорида боқсанг ҳам Аллоҳнинг қадари ила боқасан, қурғоғида боқсанг ҳам Аллоҳнинг қадари ила боқасан. Шундай эмасми?!» дедилар.\n«Охири замонда бир қавм пайдо бўлади. Улар маъсиятларни қиладилар. Сўнгра «Буни бизга Аллоҳ тақдир қилган», дейдилар. Уларга рад қилувчи киши худди Аллоҳнинг йўлида қилич яланғочлаган киши кабидир», деганлар.\n12:09 / 20.05.2020 1022\n15:00 / 20.05.2020 1173\n4000 18:12 / 08.08.2017\n7005 23:55 / 28.03.2017\n5344 11:28 / 03.01.2018


Олий лига турнир жадвалида12-тур ўйинларидан кейин "Пахтакор" етакчилик қилмоқда\n21:56 / 07.06.2015\n7 июнь куни Олий лига 12-туридан ўрин олган 3та ўйин бўлиб ўтди. Фарғонада “Нефтчи” клуби ўз майдонида “Олмалиқ” жамоасини қабул қилди. Самарқандда “Динамо” Тошкентнинг “Пахтакор” жамоасини синовдан ўтказди.\nТурнинг марказий учрашуви эса Тошкентдаги “Бунёдкор” стадионида бўлиб ўтди. Сергей Лушчан шогирдлари Қаршининг “Насаф” жамоаси билан куч синашишди.\nАввалига Фарғонадаги учрашув якунланди ва унда мезбонлар 3:1 ҳисобида ғалаба қозонишиб, турнир жадвалида учинчи ўринга кўтарилишди. Самарқандда эса "Динамо" 0:1 ҳисобида "Пахтакор"дан мағлуб бўлгач, тошкентликлар ҳисобидаги очколар сони 28тага етиб, жамо бир учрашув кам ўтказган ҳолда турнир жадвалида пешқадамлик қилмоқда. "Бунёдкор" ва "Насаф" баҳсида эса ҳисоб очилмади. Қаршиликлар 4 ўринда, "қалдирғочлар" эса 6 ўринда жойлашган.\n"Нефтчи” – “Олмалиқ” 3:1\nГол: Д.Эрматов (8), Холматов (36), Пўлатов (69) - Омонов (77)\n"Нефтчи": Е.Черемисин, Ш.Пўлатов, О.Нурбоев, М.Саидов, А.Холматов, Ш.Хакимов, Д.Эрматов, М.Убайдуллаев, Р.Ахмедов, Ж.Меҳмонов, С.Рахмонов\n"Олмалиқ": Умид Хонимқулов, Евгений Гоголь, Саҳоб Жўраев, Шавкат Саломов, Зоҳир Пиримов, Ислом Иномов, Саламат Қуттибоев, Адриан Кашкавал, Арслонмурот Аманов, Жаҳонгир Абдумўминов, Неманя Йованович\n“Динамо” – “Пахтакор” 0:1\nГол: И.Сергеев (22)\n"Динамо": Мельничук, Исроилов, Фомин, Зокиров, Ибрагимов, Азимов, Шарофиддинов, Муродов, Чипев, Агалиев, Абдусалимов\n"Пахтакор": Лобанов, Мерзляков, Кримец (с), Ораховац, Ҳошимов, Исматуллаев, Козак, Андреев, Каримов, Сергеев, Пардаев\n"Бунёдкор": 25.Зуҳуров 2.Шораҳмедов 6А.Ғофуров (С) 8Иброҳимов 9Сато 11М.Ғофуров 13Милошевич 16Филипосян 21Рашидов 27Собирхўжаев 40Аюпов\n"Насаф": 25.Суюнов 4.М.Каримов 9.Шомуродов 15.Абдураҳмонов 17.Геворкян (С) 20.Бойдуллаев 22.Гадоев 23.Аъзамов 28.Муҳаммадиев 32.Ҳ.Каримов 34.Сайфиев


ИнтерФУТБОЛ :: “Металлург” йиғинни пойтахтда бошлайди\n“Металлург” йиғинни пойтахтда бошлайди\nМамлакат миллий чемпионатининг янги мавсумига илк тайёргарлик жараёнини Бекободнинг “Металлург” жамоаси Тошкентда бошлайдиган бўлди. Футболчилар ва мураббийлар штаби 11 январь санасида пойтахтимиздаги “Ўзбекистон” меҳмонхонасида тўпланишади. Машғулотлар табиий қопламали майдонларда ўтказилиши режалаштирилмоқда. Ўз навбатида йиғин давомида бир қатор кўрик назорат учрашувларини ўтказиш борасида спарринг рақиблар билан музокаралар ҳам олиб борилаяпти.\nЎтган мавсум кашфиёти бўлган “Металлург” U 21 жамоасининг йиғини эса 21 январь санасига мўлжалланган. Бу йил ёшлар таркиби кескин ёшартирилиши кутилмоқда. Асосий эътибор 2003-2004 йилларда туғилган йигитларга қаратилади. Машғулотлар эса Бекобод шаҳридаги “Металлург” стадиони ва футбол академиясининг сунъий қопламали майдонларида олиб борилади.\nБекободликларнинг ёшлар жамоасидан ташқари асосий таркибда ҳам бир қатор ўзгаришлар бўлиши кутилмоқда. Клуб билан шартнома муддати тугаган айрим футболчиларга рухсат берилади. Ўз навбатида барча чизиқларни кучайтириш мақсадида янги ўйинчиларни жамоага таклиф этиш борасида ҳам селекция ишлари олиб борилмоқда. Бу борадаги янгиликлар тўғрисида тез орада қўшимча маълумот берамиз. Расмий саҳифаларимизни кузатиб боринг.


Вьетнам Хитойдан Сиша оролларига круизларни тўхтатишни талаб қилди\nВьетнам Хитойдан Жанубий Хитой денгизидаги баҳсли оролларга ўз круиз лайнерларини йўллашни тўхтатишни талаб қилмоқда. Бу ҳақида Вьтенам ТИВ вакилининг маълумотига асосланиб, Reuters агентлиги хабар берди.\nМарт ойининг бошида Хитойнинг янги Changle Princess ("Малика Чанлэ") круиз лайнери Жанубий Хитой денгизидаги баҳсли Сиша оролларига экотуристик йўналиш бўйича биринчи сафарини амалга оширди. У 2-март куни Санья шаҳридаги Фэнхуандао портидан чиқиб кетган.\n"Вьетнам бунга қатъий қаршилик қилади ва Хитойдан Вьетнам суверенитетини ҳурмат қилиш, шунингдек халқаро қонунчиликка риоя қилиш ва бундай ҳаракатларни тўхтатишни талаб қилади", - деди Вьетнам ТИВ вакили Ле Хай Бинь.\nХитой ва минтақадаги бир қатор мамлакатлар - Япония, Вьетнам ва Филиппиннинг денгиз чегаралари, шунингдек Жанубий Хитой ҳамда Шарқий Хитой денгизларининг масъулият зоналари бўйича келишмовчиликлари бор.\nХитой Сиша ва Наньша архипелагларини ўз ҳудуди деб ҳисоблайди ҳамда унинг бу ҳудуддаги ҳаракатлари тўлиқ қонун доирасида эканини маълум қилди.\nХитой Вьетнам чеклов Сиша ороллари


15:42 09 Июл 2020\n12:05 26.07.2019 (Янгиланган 12:07 26.07.2019) Ҳавола олиш\nТожикистон ва Қирғизистон раҳбарлари чегара ҳудудидаги аҳоли билан қўшма учрашув ўтказишди.\nТОШКЕНТ, 26 июл — Sputnik. Қирғизистон президенти Сооронбай Жээнбеков ва Тожикистон президенти Эмомали Раҳмон қирғиз-тожик чегарасида учрашди. Бу ҳақда Қирғизистон раҳбари матбуот хизмати хабар қилди.\nХабарда таъкидланишича, икки давлат раҳбари чегара ҳудудидаги аҳоли билан қўшма учрашув ўтказишган.\nМаҳаллий аҳоли билан учрашувда икки давлат раҳбарлари тинчлик ва тотувлик, халқлар ўртасидаги кўп асрлик дўстликни сақлаш муҳимлигини қайд этдилар. Шунингдек, чегарадаги мавжуд бўлган барча муаммоларни бартараф этиш учун чора кўришга тайёр эканини таъкидладилар.\nФото / Зульфия Тургунова\nТожик-қирғиз чегарасидаги қуролли можаро: ҳозир вазият қандай\nМаълум қилинишича, икки давлат етакчилари музокараларни давом эттириш учун Тожикистон Республикасининг Исфара шаҳрига йўл олишган.\nЭслатиб ўтамиз, 22 июль куни Тожикистон ва Қирғизистон чегарасида навбатдаги қуролли можаро юз берди. Қирғизистон давлат чегара хизмати маълумотига кўра, Тожикистон Ворух қишлоғи аҳолиси аҳоли пунктига кириш жойига байроқ ўрнатмоқчи бўлишган, Оқ-Сой (Қирғизистон) қишлоғи аҳли эса бунга қарши чиқишган. Оғзаки тортишув давомида томонлардан бири қурол ишлатган. Отишма оқибатида бир нафар тожикистонлик ўқитувчи ҳалок бўлди, 16 киши жароҳатланди, бир нафар милиция ходими оғир аҳволда.\nКейинчалик Тожикистон чегара хизмати ушбу воқеани Тожикистон раҳбари Эмомали Раҳмон ва Қирғизистон раҳбари Сооранбай Жээнбековнинг учрашуви арафасидан уюштирилган иғво деб атади.


ZF-UZ-VAC2001 вакцинасининг самарадорлиги тўғрисидаги мақола нуфузли халқаро илмий журналда чоп этилди\nЎзбекистон ҳамда Хитой олимлари билан ҳамкорликда яратилган ZF-UZ-VAC2001 вакцинасининг Ўзбекистон ҳамда бошқа давлатларда ўтказилган 3-фаза синовлари натижалари тиббиёт соҳасидаги энг нуфузли журналлардан бири – The New England Journal of Medicine (NEJM) да чоп этилди. Мақола ўзбек ва хитой олимларининг тенг ҳаммуаллифлигида ёзилган бўлиб, ZF-UZ-VAC2001 вакцинасининг самарасини ўрганиш ва хавфсизлигини тасдиқлаш мақсадида олиб борилган плацебо-назорат тадқиқотининг натижаларига бағишланади.\nZF-UZ-VAC2001 вакцинаси тадқиқотларининг 3-фазаси Ўзбекистон, Хитой, Индонезия, Покистон ва Эквадор давлатларидаги 31 та клиник марказларда ўтказилиб, унда жами 29 мингга яқин кўнгилли иштирок этган. Ушбу синовда қатнашганлар 1:1 нисбатда вакцина ёки плацебо қабул қилишган. 12 625 нафар вакцина олган кўнгилилар гуруҳида 158 та COVID-19 инфекцияга чалиниш ҳолатлари, 12 568 нафар плацебо қабул қилган кўнгиллилар гуруҳида эса 580 та COVID-19 ҳолатлари аниқланган. Натижада, вакцинанинг самарадорлиги 75.7% ни ташкил қилган. Шунингдек, вакцинанинг COVID-19 касаллигининг оғир ва ўта оғир шаклига чалиниш ҳолатларидан ҳамда ўлим ҳолатларидан сақлаш кўрсаткичи мос равишда 87,6% ҳамда 86,5% ни ташкил қилган.\nНожўя таъсирларнинг 98,5%и 1- ёки 2-даражада кечганлиги аниқланган. Ўз навбатида вакцинага алоқадор ўлим ҳолатлари кузатилмаганлиги қайд этилган. Мақолада ZF2001 вакцинасининг COVID -19 ҳолатларининг симптомсиз ҳамда оғир ва ўта оғир формаларини олдини олишда самарали ҳамда хавфсиз эканлигини таъкидланади. Шундай қилиб, ZF-UZ-VAC2001 вакцинаси тўлиқ эмлангандан сўнг камида олти ой давомида коронавируснинг симптомли ва ўткир шакллари билан касалланишнинг олдини олади.\nҚайд этиш жоизки, NEJM журнали тиббиёт соҳасидаги нуфузли журналлардан бири бўлиб, 1812 йилдан бери чоп этилади. Бу журнал 2021 йилги илмий журналлар рейтингида 91 импакт фактор (IF) га эга бўлиб, етакчи илмий журналларнинг энг олдинги учлигига киради: 1-ўринда “CA-A Cancer Journal for Clinicians” (IF=508.7); 2-ўринда “Nature Review Molecular Cel Biology” (IF=94.4): 3-ўринда NEJM (IF=91.2); 4-ўринда “Nature Reviews Drug Discovery” (IF=84,7); 5-ўринда “Lancet” (IF=79.3). NEJM дунёнинг 175 мамлакатга тарқатилади.\nЎз навбатида, Инновацион ривожланиш вазирлиги мазкур тадқиқотда иштирок этган фуқароларимизга, илмий жамоаларга ва тиббиёт ходимларига ўз миннатдорчилигини билдиради.


Жамиятимизда аёлларнинг тутган ўрни жуда ҳам баланд. Қайси бир соҳани олиб қараманг унда азиз опажону сингилжонларимиз, мўътабар оналаримиз шу муқаддас заминнинг янада ривож топиши учун сидқидилдан меҳнат қилаётганини кўрасиз. Қолаверса, у оилада севимли турмуш ўртоғи, фарзандларининг меҳрибон онаси ҳам. Аммо...\n“Наманган ҳақиқати” газетасининг телеграм каналида хабар берилишича, мазкур жиноят иши юзасидан ўтказилган тергов-суриштирув ишлари натижасида О.К.нинг жинояти тўлиқ тасдиғини топди. Айбланувчи содир этган жиноятига тўлиқ иқрор бўлди ҳам.\nНаманган шаҳар ички ишлар органлари фаолиятини мувофиқлаштириш бошқармаси\n4-сонли ИИБ тергов бўлими терговчиси, лейтенант.


Трамп жамоаси Россияга нисбатан сиёсат дастурини ишлаб чиқмоқда\n00:55 / 19.01.2017\nАҚШнинг сайланган президенти Дональд Трамп маъмурияти, Трамп лавозимига киришганидан сўнг, Россияга нисбатан сиёсат дастурини ишлаб чиқади. Бу ҳақда, АҚШнинг БМТдаги доимий вакили лавозимига номзод Никки Хейли маълум қилган.\n"Сайланган президент ва миллий хавфсизлик кенгаши тўпланиб, Россияга нисбатан дастур ишлаб чиқишимиз зарур. Улардан нимани кутишимиз мумкин… қандай ҳаракатлар қўшимча санкцияларга олиб келади?", — деган Хейли сенатдаги эшитувларда. Бу ерда унинг БМТдаги доимий вакилликка номзоди муҳокама қилинган.\nШу билан, Хейли сенаторларнинг у Россияга нисбатан қўшимча санкцияларни қўллаб-қувватлайдими?, деган саволига шундай жавоб берган.\nХейли тасдиқланса, АҚШнинг БМТдаги доимий вакили Саманта Пауэрнинг ўрнини эгаллайди.\nХейли 2011 йилдан Жанубий Каролина штати губернатори лавозимини эгаллаб келган.


Қатар ҳукумати "ПСЖ" клубининг имиджи ва фаолиятидан норози бўлмоқда.\nLe Parisien нашрининг тарқатган маълумотига кўра, "ПСЖ" клубини Qatar Sports Investment фонди орқали эгалик қиладиган Қатар ҳукумати клубни молиялаштиришни қисқартириш ишларини кўриб чиқмоқчи.\nРаҳбарият "ПСЖ" клубига ажратилган катта молиявий таъминотларга қарамай, уларнинг Европа чемпионлар лигасидаги омадсиз ўйинидан норози бўлмоқда. Шу билан бирга молиявий фэйр-плей туфайли юзага келган қоидабузарлик оқибатида клуб имиджига ҳам путур етди.\nКлуб солиқлар тўлашга ҳам катта миқдорда маблағ ажратади – Италия, Испания ва Германия клубларини қўшиб ҳисоблаганда ҳам кўпроқ пул тўлайди. "ПСЖ" эвазига телешартномаларнинг нархи ҳам юқори. Клуб эгалари "ПСЖ" клубининг барчадан кўпроқ таваккал қилаётганидан норози.\n“ПСЖ”га “Ливерпуль” футболчиси керак\n"ПСЖ" Верратти билан янги шартнома имзолади


Самарқандда монолит усулда илк автомобиль йўл ўтказгичи қурилмоқда — Teleradio.uz\nСамарқанд шаҳридан ўтган М-39 автомобиль йўлининг 1083-километрида янги йўл ўтказгич «Ўзбекистон темир йўллари» АЖнинг «Кўприкқурилишлойиҳа» корхонаси ҳамда Россиянинг етакчи мутахассислари билан ҳамкорликда тайёрланган лойиҳа асосида барпо қилинмоқда. Бу ҳақда акциядорлик жамиятининг матбуот хизмати хабар берди.\nЛойиҳага кўра, йўл ўтказгичнинг баландлиги 5,5, узунлиги 110, кенглиги эса 28,9 метрни ташкил этиб, иншоотдан икки томонга йўналиш бўйлаб иккита сезд мавжуд. Ушбу йўл ўтказгич фойдаланишга топширилгач, бир соатда қарийб 600 га яқин, бир суткада эса 14 мингта автомобилни ўтказиш имконияти яратилади. Амалга оширилаётган лойиҳанинг оралиқ қурилмаси кесимсиз уч оралиқли балка бўлиб, қурилиш баландлиги бўйича ўзгарувчан бўлади. Икки четидаги оралиқ қурилманинг узунлиги 33 метр, ўртадаги оралиқ қурилманинг узунлиги эса 42 метрдан иборат бўлади. Мазкур йўл ўтказгичга жами 6000 метр куб бетон ётқизиш ишлари мўлжалланган бўлиб, ҳозирги кунга қадар 3000 метр куб бетон ётқизилди.\n«Деформацион чоклар резина-металли қоплама туридан иборат бўлиб, ўтказгичнинг эни ва узунлиги бўйлаб ҳаракатланишига имконият беради ва автомобилларнинг текис ва равон ҳаракатланишига замин яратади. Мутахассисларнинг айтишича, бундай деформацион чоклар биринчи маротаба ишлатилмоқда», — дейилади хабарда.\nМонолит оралиқ қурилма ҳам яхлит ҳавозаларда 2 босқичда қурилади. Дастлаб бир йўналишда учта ҳаракат йўли, иккинчи йўналишда худди шунча ҳаракат йўли қурилади. Ушбу йўл ўтказгич қурилишини «Кўприкқурилиш трести» корхонасининг 200 нафар мутахассиси замонавий техника ва ускуналардан фойдаланган ҳолда амалга оширмоқда.\nМаълумот учун, мазкур корхона мутахассислари сўнгги 5—10 йил давомида фақат пойтахтнинг ўзида кўплаб йирик лойиҳалар амалга оширилган. Хусусан, Ғофур Ғулом ва Абдулла Қодирий кўчалари кесишмасидаги йирик транспорт ечими, Муқимий ва Шота Руставели кўчалари кесишмасидаги ёйсимон шаклидаги йўл ўтказгич, «Нoвза» ва «Мирзо Улуғбек» метро бекатлари яқинидаги кўприклар, Оқтепа майдонида йўл-транспорт ечими, Тараққиёт кўчасини кесиб ўтувчи автомобиль ва темир йўл кўприклари, Оҳангарон шоссеси ва Махтумқули кўчаси кесишмасидаги янги уч поғонали йўл ўтказгичи шулар сирасига киради.


Турғут Ўзол заҳарлаб ўлдирилган « Ўзбекистон Халқ Ҳаракати\nТурғут Ўзол заҳарлаб ўлдирилган\n26 November 2012 - 9:58\nТуркиянинг эски Президентларидан Турғут Ўзол 1993 йилда вафот этганди. Унинг вафотидан кейин тиббий экспетиза ўтказилмаган, яъни жасади текширилмасдан, дафн қилинганди. Аммо оила аъзолари унинг ўлими шубҳали бўлганини айтиб келишарди. Туркияда Бош Вазир Тоййиб Эрдўғон бошчилигидаги ҳукумат сўнгги 10 йилда мамлакат тарихида мисли кўрилмаган сиёсий ва ҳуқуқий ислоҳотларни амалга оширди. Натижада бу давлатни 1960 йиллардан бошлаб турли иғво ва фитналар, ҳарбий тўнтаришлар ёрдамида бошқариб келган ва асосан ҳарбийлар, матбуот ходимлари, сотқин бойлар, золим ҳуқуқчилар (!)дан иборат “қора кучлар” гуруҳлари фош қилинди. Улардан энг каттаси, яъни “Эргенекон” жиноий гуруҳи устидан ҳозирги кунда маҳкама тугаш арафасида турибди. Маҳкамага тортилганлар орасида Туркия ҳарбий кучлари Бош Штабининг Бошлиғи армия генерали Илкер Бошбуғ ҳам бор. Бундан аввал 2003 йилда Эрдўғон ҳукуматига қарши давлат тўнтариши ҳозирлаганликда айбланиб,200 гаяқин ҳарбийга жазо берилганди. Улар орасида 18 йилга қамалган уч армия генерали ҳам бор эди. Шунингдек, ҳозирги кунда 1980 йил ҳарбий тўнтаришни амалга оширган генерал Канон Эврон ва бу жиноятда унга ҳамкорлик қилганлар устидан маҳкама иши бошланди…\nТурғут Ўзолнинг жасади у вафот этгандан 19 йил кейин қабридан қазиб олинди ва тиббий эспертиза ўтказилди. Қизиғи шундаки, шунча йил ўтганига қарамай, Ўзолнинг мияси, жигари, бўйраклари ва танасининг бошқа қисмлари чиримаган экан. “Замон” газетасининг хабар беришича (zaman.com.tr) тиббий экспертиза натижасида Турғут Ўзолнинг заҳарланиб ўлдиргани маълум бўлган. Унга аввал Кадмий (оғир метал), Америкий, Полоний (радиактив модда) берилган. Радиоактив моддалар билан-аста секин заҳарланган, кейин эса ДДТ (заҳар) заҳарли модда билан ўлдирилган.\nТурғут Ўзолнинг заҳарланиб ўлдирилгани ҳақиқати Туркиядаги давлат ичи жиноиий гуруҳларнинг (“қора кучлар”) тамоман фош қилинишига, бу эса ўз ўрнида замонавий тараққиёт тузуми, дея халқни истаганда алдаб, истаганда эса ҳарбий тўнтаришлар билан қатоғон қилиб қилиб келган ҳарбий бюрократик “лоик-секуляр” тизимнинг тамоман ўртадан кўтарилишига олиб келиши мумкин.\nТурғут Ўзолга келадиган бўлсак, у Аднан Мендересдан кейин мамлакатни бошқарган тараққийпарвар сиёсатчилардан бири эди. Ўзбекистон ва бошқа туркий давлатларнинг мустақиллигини илк тан олган, бу давлатлар ва Туркия ўртасида иттифоқ ўрнатиш учун ҳаракат бошлаганди. Айни пайтда у ўзбошимча, мамлакат сиёсатига аралашаверадиган ҳарбийларни ҳам ўз назоратига олганди. Шунинг учун ҳам мамлакат ичидаги ва ташқарисидаги “қора кучларнинг” уни заҳарлаб ўлдиришгани энди ўртага чиқмоқда.\n25 ноябрь 2012 йил


Ўтган ҳафтада ёзги трансферлар вақтида «Манчестер Сити»ни 17 нафар футболчи тарк этиши ҳақида хабар берилди. Жамоа бош мураббийи Хосеп Гвардиола кўп ўтмасдан бу хабарга муносабат билдириб чиқди ва жамоа шунча футболчидан воз кечиши имконсиз иш эканини айтди. Бундан тахмин қилиш мумкинки, у 17 нафар футболчидан бўлмасада, бир қанча футболчидан воз кечади. Қуйида ушбу вазиятга атрофлича баҳо берилган.\nМанба: Sports.ru TRIBUNA.UZ telegram каналига қўшилинг ва энг сўнгги янгиликлардан хабардор бўлинг! Дўстларингиз билан бўлишинг\nТуре: Мен ҳимоявий жамоада ўйнашни хоҳламайман\n11:08 / 26.03.2017\nМоуриньо нима сабабдан Хорватия — Украина учрашувига борганини айтди\n23:30 / 25.03.2017\n«Ливерпуль» афсоналари «Реал» афсоналаридан устун келди\n23:08 / 25.03.2017


05:00 / 19.01.2017 1857 pdf Ўқиш режими + -\n31. Улар Аллоҳни қўйиб ўзларининг ҳибр ва роҳибларини ҳамда Масиҳ ибн Марямни Робб тутдилар. Улар фақат битта илоҳдан бошқага ибодат қилмасликка амр қилинган эдилар. Ундан ўзга ибодатга сазовар зот йўқ. У зот улар ширк келтираётган нарсадан покдир.\n«Ҳибр» яҳудийларнинг диний олимидир. «Роҳиб» эса, насороларнинг диний одамидир. Аҳли китоблар ҳақидаги мазкур уруш қилиш ёки жизя талаб этиш ҳукмининг нозил бўлишига бешинчи сабаб:\n«Улар Аллоҳни қўйиб ўзларининг ҳибр ва роҳибларини ҳамда Масиҳ ибн Марямни Робб тутдилар».\nАҳли китоблар қандай қилиб ҳибр ва роҳибларни Робб–Парвардигор тутишлари мумкин, деган савол пайдо бўлиши турган гап. Буни насоро ва яҳудийларнинг ўзлари ҳам инкор қиладилар. Лекин гап тамоман бошқа ёқда. Бу нозик масалани тушуниш учун Расули акрамнинг соллаллоҳу алайҳи васаллам шарҳларига қулоқ тутсак, яхши бўлади.\nИмом Аҳмад ва Имом Термизийлар Адий ибн Ҳотим розияллоҳу анҳудан қуйидагиларни ривоят қиладилар: У кишига Расулуллоҳ соллаллоҳу алайҳи васалламнинг даъватлари етганда, Шомга қочиб кетган экан. Жоҳилият даврида Адий ибн Ҳотим розияллоҳу анҳу насронийлик динига кирган экан. Унинг синглиси ва қавмидан бир жамоа одамлар мусулмонлар қўлига асирга тушибди. Сўнгра Расулуллоҳ соллаллоҳу алайҳи васаллам унинг синглисини озод қилиб, ҳадялар берибдилар. Сингил бориб акасини Исломга тарғиб қилибди. Расулуллоҳ соллаллоҳу алайҳи васаллам ҳузурларига боришга ундабди. Машҳур Ҳотим Тоийнинг ўғли бўлмиш Адий ўз қабиласининг бошлиғи ҳам эди. У Мадинага борганида, одамлар унинг келгани ҳақида гап тарқатишди. У бўйнига кумушдан ясалган хоч таққан ҳолида Расулуллоҳ соллаллоҳу алайҳи васалламнинг ҳузурлариига киради. Шунда у зот: «Улар Аллоҳни қўйиб ўзларининг ҳибр ва роҳибларини ҳамда Масиҳ ибн Марямни Робб тутдилар», оятини тиловат қилаётган эдилар.\nАдий розияллоҳу анҳу айтадиларки: «Мен:\n«Уларга ҳеч ибодат қилишгани йўқ», дедим. У зот соллаллоҳу алайҳи васаллам:\n«Лекин уларга ҳалолни ҳаром қилдилар ва ҳаромни ҳалол қилдилар, улар эса эргашдилар. Ана ўша уларга ибодат қилишдир», дедилар».\nБундан кўриниб турибдики, бирор шахс ёки нарсани худо деб эътиқод қилиш билангина ширк бўлмас экан, балки ҳаётда шариатнинг кўрсатмаларини қўйиб бошқанинг кўрсатмаларини олиш билан, жумладан ҳалол-ҳаромни ажратишда Аллоҳнинг айтганидан бошқанинг айтганига юриш билан ҳам ширк келтириш содир бўлар экан.\nЯҳудийлар ва насоролар ўз ҳибрлари ва роҳибларини худо деб эътиқод қилишгани йўқ, қилмайдилар ҳам. Лекин уларнинг айтганларига бўйинсунганлари, яъни, ҳалол деганларини ҳалол, ҳаром деганларини ҳаром деб билганлари учун ширк келтирган, уларни Робб қилиб олган ҳисобланмоқдалар. Ким Аллоҳдан бошқанинг ҳукмини ихтиёр этса, ширк келтирган бўлади. Бошқани Робб қилиб олган ҳисобланади. Бундай одамлар ер юзида Аллоҳнинг ҳокимиятига қарши чиққан одамлар саналадилар. Ҳолбуки,\n«Улар фақат битта илоҳдан бошқага ибодат қилмасликка амр қилинган эдилар».\nАммо аҳли китоблар бу амри илоҳийга амал қилмадилар. Яҳудийлар ва насоролар ўз ҳибрлари ва роҳибларини Робб тутдилар. Бу айни Аллоҳга ширк келтиришддир. Чунки,\n«Ундан ўзга ибодатга сазовар зот йўқ. У зот улар ширк келтираётган нарсадан покдир».\nУларнинг бу қилмишлари учун, юқорида келтирилган уруш ёки жизя ҳукми айни адолатдир.\nУларга нисбатан бундай ҳукм келишининг олтинчи сабаби қуйидаги ояти каримада баён қилинади:\n32. Улар Аллоҳнинг нурини оғизлари билан ўчирмоқчи бўлурлар. Аллоҳ эса, гарчи кофирлар ёқтирмаса ҳам, Ўз нурини батамом қилишдан бошқа ҳар нарсадан бош тортадир.\nЯъни, Аллоҳ фақат Ўз нурининг тўкис бўлишини истайди. Шунинг учун ҳам У зот Ўзининг нури илоҳийсини-дини чироғини ўчирмоқчи бўлган аҳли китобларга қарши улар бўйсунган ҳолларида жизя бергунларича уруш қилишга амр этди.\n33. У, гарчи мушриклар ёқтирмаса ҳам, Ўз Расулини ҳидоят ва ҳақ дин билан уни ҳамма диндан устун қилиш учун юборган зотдир.\nАллоҳ таоло Ўз Пайғамбари Муҳаммад соллаллоҳу алайҳи васалламни ҳидоят ва ҳақ дин билан юборган. У Ўз дини Исломнинг дунёдаги барча динлардан устун бўлишини хоҳлайди. Аҳли китоблар Аллоҳниг бу хоҳишига қарши чиқадилар. Улар Исломнинг бошқа динлардан устунлигини кўра олмайдилар. Шунинг учун қўлларидан келган барча ёмонликларни қиладилар. Аҳли китоблар Аллоҳнинг нури тўла бўлишини ёқтирмайдилар. Улар бу нурни оғизлари билан ўчиришга интиладилар. Бу нурга–Исломга қарши оғизларидан турли иғво-бўҳтонлар чиқади. Шунинг учун ҳам уларга нисбатан юқоридагидай ҳукм чиқиши айни адолатдир.\nАҳли китобларга нисбатан чиққан ҳукмнинг яна бир сабаби қуйидаги оятда зикр қилинади:\n34. Эй иймон келтирганлар! Албатта, ҳибр ва роҳибларнинг кўплари одамларнинг молларини ботил йўл билан ерлар ва Аллоҳнинг йўлидан тўсарлар. Олтин ва кумушни хазинага босадиган, Аллоҳнинг йўлида сарфламайдиганларга аламли азобнинг башоратини беравер.\nАҳли китобларнинг ҳибр ва роҳиблари мол-дунёга ўчлиги тарихда маълум ва машҳурдир. Улар одамларнинг молларини ботил йўл билан еганлар. Ушбу ояти каримада бу қабиҳ иш уларнинг «кўпларига» нисбат берилмоқда. Озчилиги ботил йўл билан одамларнинг молини ейишга қизиқмайди. Бу эса, воқеъликка тўғри келади. Бир вақтлар ҳибр ва роҳиблар тўплаган дунёлари подшоҳ ва императорларникидан ҳам кўплиги ошкор бўлган.\n«Эй иймон келтирганлар! Албатта, ҳибр ва роҳибларнинг кўплари одамларнинг молларини ботил йўл билан ерлар ва Аллоҳнинг йўлидан тўсарлар».\nҲозирда ҳам бу иш давом этмоқда. Аҳли китобларнинг диний муассасаларига, уларнинг жамғармаларига назар солган киши буни яхши билиб олади.\nОяти каримада баён қилинишича, ҳибр ва роҳиблар фақат одамларнинг молларини ботил йўл орқали ейиш билан кифояланиб қолишмайди. Балки Аллоҳнинг йўлидан тўсадилар ҳам:\n«Албатта, ҳибр ва роҳибларнинг кўплари одамларнинг молларини ботил йўл билан ерлар ва Аллоҳнинг йўлидан тўсарлар».\nБугунги кунда одамларни Аллоҳнинг йўлидан тўсиш ва мусулмонларни Исломдан чиқариш учун ҳадсиз-ҳисобсиз маблағлар сарфланмоқда. Ҳибр ва роҳибларнинг одамларни Аллоҳнинг йўлидан тўсишлари ҳақида ҳар қанча гапирилса оз. Шу боис уларга қарши юқоридаги ҳукм чиққан. Оятнинг давомида олтин-кумушларни йиғиб-тўплаб, Аллоҳнинг йўлида сарфламайдиганларга аламли озоблар бўлиши ҳақида ҳам сўз кетади.\nМазкур аламли азобнинг қандай бўлиши қуйидаги ояти каримада баён қилинади:\nБу икки оятдаги олтин ва кумуш, яъни, молу дунё тўплаш ҳақидаги маънолар кўпчиликни чўчитиб қўйган. Ҳатто саҳобаи киромлар ўртасида ҳам турли саволлар туғилган. Шунда Расулуллоҳ соллаллоҳу алайҳи васаллам тушунтириш берганлар.\nМаълумки, Маккаи Мукаррамада аҳли китоблар кўп эмас эди. Варақа ибн Навфалга ўхшаш баъзи бир шахслар турли сабабларга кўра аҳли китоблар билан алоқада бўлиб, уларнинг динини қабул қилган бўлиши мумкин. Улар Исломга ва мусулмонларга яхши муносабатда бўлганлар. Айримлари Исломга кирганлар ҳам. Кейинчалик Мадинаи Мунавварада ҳам баъзи яҳудийлар Исломга кирдилар. Қуръони Каримда бунга ўхшаш аҳли китобларни мадҳ этувчи ояти карималар бор.\nПайғамбаримиз соллаллоҳу алайҳи васалламнинг ҳижратларидан кейин аҳли китоблар билан алоқалар кучайди. Бунга, аввало, Мадинаи Мунавварада яшаб турган яҳудийлар сабабчи бўлдилар. Улардан Абдуллоҳ ибн Салом розияллоҳу анҳуга ўхшаш Аллоҳ ҳидоят берганлари мусулмон бўлиб, ажрларини икки ҳисса олиш бахтига муяссар бўлдилар. Лекин асосий гуруҳ биринчи кунданоқ Исломга ашаддий душманлик қила бошладилар. Улар мусулмонлар ўртасида фитна чиқаришга уринишдан ҳеч ҳам тўхтамадилар. Ислом дини, Қуръони Карим ва Муҳаммад соллаллоҳу алайҳи васаллам ҳақида турли иғво-бўҳтонлар тарқатишда бир лаҳза ҳам сустлашмадилар. Биринчи кундан бошлаб Қуръони Карим оятлари уларнинг хатоларини очиқ айтиб, ўзларини ўнглашга чақирса ҳам, кўнмадилар. Мунофиқликни ҳам худди шу яҳудийлар келтириб чиқардилар. Мунофиқларнинг бошлиғи Абдуллоҳ ибн Убай ибн Салул исмли яҳудий эканлиги ҳаммага маълум. Яҳудийлар қибла Байтул Мақдисдан Маккага–Каъбага ўзгарганда ҳам катта иғвогарлик сафарбарлигини ўтказдилар. Пайғамбаримиз соллаллоҳу алайҳи васалламнинг севимли аёллари Оиша онамизни зинода айблаб, ёлғондан иғво тарқатганлар ҳам ўшалар. Мушрикларни тўплаб мусулмонларга қарши урушга гиж-гижлаганлар ҳам ўшалар. Охири бориб улар Расулуллоҳ соллаллоҳу алайҳи васаллам бошлиқ мусулмонлар улар билан сулҳ тузишди. Тинчлик-омонликдан бир-бирини ҳурмат қилиб яшашга келишилди. Аммо яҳудийлар бу сулҳга ҳам хиёнат қилдилар. Оқибатда Бани Қайниқоъ, Бани Назийр ва Бани Қурайза номли яҳудий қабилалари билан урушишга мажбур бўлинди. Яҳудийлар Пайғамбаримиз соллаллоҳу алайҳи васалламни ўлдириш учун суиқасд ҳам уюштирдилар. Фақат Аллоҳнинг иноятигина у зотни сақлаб қолди. Улардан бир кампир Расулуллоҳ соллаллоҳу алайҳи васалламга заҳарланган қўй гўшти берди. Хайбарда яҳудийлар билан мусулмонлар ўртасида катта жанг бўлди. Аммо яҳудийларнинг Исломга, мусулмонларга қарши душманлигининг чегараси кўринмас эди. Шунинг учун уларга нисбатан биз ўрганаётган оятлардаги ниҳоий ҳукмлар чиқарилди.\nАҳли китобларнинг яна бир тоифаси бўлмиш насороларга келадиган бўлсак, биринчи даврларда улар билан яхши алоқалар бўлган. Расулуллоҳ соллаллоҳу алайҳи васаллам саҳобаларидан заифҳолларига насроний подшоҳ Нажоший юрти Ҳабашистонга боришни, у ерда зулм кўрмасликларини айтганлар. Қуръони Каримда насоролар бошқаларга қараганда мусулмонларга яқинроқ эканликларини тасдиқловчи оятлар бор. Айни чоқда, худди яҳудийлар каби, насороларга ҳам уларнинг кофир эканликларини эслатадиган, хатоларини ўзларига баён қиладиган оятлар ҳам мавжуд. Маккаи Мукаррамага ҳам, Мадинаи Мунавварага ҳам баъзи насроний гуруҳлар келиб, Қуръони Карим тинглашгани, Пайғамбаримиз соллаллоҳу алайҳи васалламга турли саволлар беришгани, кўнгли таскин топганлари Исломни қабул қилганлари маълум ва машҳур. Баъзилари одоб доирасида тортишув ҳам олиб борганлар. Форс давлати билан насроний Рум давлати урушиб енгилганида, мусулмонлар аҳли китоб румликлар мағлубиятидан қаттиқ хафа бўлишган. Қуръони Каримда Рум сураси нозил бўлиб, унда тезда румликлар форслар устидан ғалаба қозониши хабари берилган эди.\nЛекин Арабистон ярим оролида Ислом давлати пайдо бўлганини эшитган румликлар ўзларининг форслар билан давом этиб келаётган душманликларини унутдилар. Улар зудлик билан мусулмонларга қарши аскар тўплай бошладилар. Улар Расулуллоҳ соллаллоҳу алайҳи васалламнинг Басрадаги рум ҳокимига юборган элчилари ал-Ҳорис ибн Умайр ал-Аздийни ўлдирдилар. Одатда элчига ўлим йўқ эди. Аммо насоролар ҳамма амал этадиган қоидага амал қилмай, мусулмонларнинг элчисини ўлдирдилар. Бу ишни уруш чиқариш учун қилишган эди. Элчини ўлдириб қўйиб, яна аскар тўплашни давом эттирдилар. Румликлар ўзлари юз минг аксар йиғдилар. Уларнинг Шомдаги иттифоқдошлари ва насроний араб қабилалари ҳам юз минг аскар тўпладилар. Шу икки юз минг аскар билан мусулмонларни йўқ қилиб ташлаш қасдида эдилар. Саккизинчи ҳижрий сананинг Жумадул-Ула ойида улар мусулмонларнинг Пайғамбаримиз соллаллоҳу алайҳи васаллам томонларидан юборилган уч мингга яқин аскари билан Муъта урушида тўқнашдилар.\nСўнгра Табук жанги бўлди. У жанг тўғрисида ушбу Тавба сурасида батафсил баён қилинади. Кўриниб турибдики, насоролар Ислом ва мусулмонлар учун жиддий хавфга айланган эдилар. Шунинг учун уларга нисбатан бу оятларда чиқарилган ҳукмлар ҳеч ғариб эмас. Бу воқеъликдан келиб чиққан ҳукмдир. Энди унга аввал зикр қилиб ўтилган еттита мафкуравий, ақидавий ва амалий хатарларни қўшсак, бу ҳукм айни адолат экани равшан бўлади.\nБу ҳукмларнинг адолатли эканлигини тарих ҳам тасдиқлади. Қуръони Каримнинг: «Токи уларнинг миллатларига эргашмагунингча яҳудий ва насоролар сендан зинҳор рози бўлмайдилар», деган ояти бежиз эмас эди. Ҳозирги лаҳзагача Исломга ва мусулмонларга нима ёмонлик етган бўлса, ҳаммасида яҳудийларнинг қўли бор. Буни янада яхшироқ билишни истаганлар тарих китобларига мурожаат қилсалар, яхши бўлади. Насороларнинг ҳам Исломга, мусулмонларга қарши олиб борган душманликлари фақатгина машҳур салб урушларидан иборат эмаслигини кўпчилик яхши билади. Шу маънода тарихга бир назар солинса, ушбу оятларни Аллоҳ нима учун нозил этганининг ҳикмати яхшироқ тушуниб олинади.\nБир қарашда муросасиз кўринган, аммо аслида адолатли ҳукмларнинг содир бўлиш ҳикматларини, оятларнинг ўзида айтиб ўтилган етти сабаби ва тарихий воқеълигини ўрганиб чиқдик. Энди ҳукмнинг ўзини ўрганишга, аниқроғи, бу ҳукмнинг жавҳарини тушунишга ҳаракат қилайлик.\nАллоҳ таоло биз ўрганаётган оятларда мусулмонлар жамоасининг аҳли китобларга–яҳудий ва насороларга муомаласи қандай бўлишини белгилаб бермоқда. Мусулмон давлатида яшаётган иймонли-Исломли кишилар Аллоҳнинг ер юзидаги халифалари ҳисобланадилар. Улар ер юзида адолат ўрнатиш, зулмни кўтариш, ҳамма ёқда ҳуррият ҳукм суришидан масъулдирлар. Пайғамбаримиз соллаллоҳу алайҳи васалламнинг саҳобаи киромлари шу масъулиятни тўлиқ тушунган ва ўшанинг тақозоси билан ҳаракат қилганлар. Улар масъулиятни адо этиш учун жиҳодга чиққанлар. Саҳобаларнинг жиҳодларини ва кейинги авлоднинг уни давом эттиришини кўпчилик турлича тушунади, турлича баҳолайди.\nЎзини Исломга дўст санаганлар ва кўпчилик мусулмонлар бу зулмкор баҳодан Исломни гўё «ҳимоя» қиладилар: Исломда жиҳод фақат ватанни ҳимоя қилиш учун жорий қилинган; Пайғамбаримиз соллаллоҳу алайҳи васаллам давридаги ҳамма урушлар фақат мудофаа учун бўлган; Қуръони Каримдаги оятлар ҳам худди шу маънога далолат қилади, дейдилар.\nЛекин бу икки тоифанинг даъволарини бир оз ўйлаб муноқаша қилинса, ҳамма нарса равшан бўлади.\nИсломий фатҳларни «Араб истилоси» дейиш нотўғри эканлигини душманларнинг ўзлари ҳам билади, аммо Исломга қарши нимадир ўйлаб чиқариш керак бўлган. Натижада шу ибора ўйлаб топилган. Чунки фотиҳ мужоҳидлар ичида араб эмаслар ҳам кўп эди. Шу билан бирга, уларнинг ҳаракати ҳеч қачон истило бўлмаган. Мусулмонлар қаерга борсалар, динга даъват қилиш учун, адолат ўрнатиш учун борганлар. Ўша ерларнинг аҳолиси билан ака-ука бўлиб яшаб қолганлар. (Душманлар «катта солиқ» деб номлаган «жизя» тўғрисида кейинроқ гаплашамиз.) Мусулмонлар ҳеч бир юртнинг молу мулкини талаб олиб кетмаган. Кишиларни Исломга киришга мажбур ҳам этмаган. Уларнинг муомаласи мустамлакачиларнинг номаъқул муомаласига мутлақо ўхшаган эмас. Буни инсофли ажнабий тарихчилар ва олимлар ҳам такрор-такрор қайд этганлар. Машҳур олим Томас Орланднинг «Исломга даъват» китобида бу ҳақиқатни тасдиқлайдиган кўпгина ҳужжатли далиллар келтирилади.\nШуниндек, «ҳимоячи»ларнинг гапларига ҳам ўзига яраша эътирозлар чиқади. Масалан, агар Исломда жиҳод фақат мудофаа учун жорий қилинган бўлса, нима сабабдан саҳобалар Арабистон ярим оролидан чиқиб бошқа юртларга бордилар, у ерларда шаҳид бўлдилар, деган савол берилса, улар жавоб беришдан қийналиб қолишади.\nЯхшиси, бу масалани саҳобаларнинг ўзидан сўраш керак. Тарихда шундай бўлган ҳам. Саҳобаи киромлар Саъд ибн Абу Ваққос розияллоҳу анҳу бошчиликларида ўша даврдаги иккита катта империянинг бири Форс давлати чегарасига келиб тушдилар. Бундан хабар топган Форс давлати Рустам исмли лашкарбоши раҳбарлигида тайёргарлигини кўриб қўйган эди. Рустам мусулмонлар томон ўз элчиларини юборди. Форс элчилари мусулмонларнинг бошлиғини тополмай анча вақт овора бўлишди. Чунки Саъд ибн Абу Ваққос розияллоҳу анҳунинг алоҳида ажратилган жойи ҳам, кийими ҳам йўқ эди. У киши лашкарлари билан аралашиб юрар эдилар. Элчилар у кишини одамлар орасидан топдилар. Ўзларини таништирган элчилар Форс давлати раҳбарлари мусулмонлар вакили билан гаплашмоқчи эканлигини билдиришди. Саъд ибн Абу Ваққос орқаларига шундай қараган эдилар, ерда ёнбошлаб ётган, юпун кийинган Робиъ исмли саҳобага кўзлари тушди. Унга: «Сен булар билан боргин, бошлиқлари бизнинг вакилимиз билан гаплашмоқчи экан», дедилар. Робиъ розияллоҳу анҳу бир чапдаст ҳаракат билан найзасига таяниб от устига сакраб минди ва элчиларга қараб: «Кетдик», деди. Элчилар лол бўлиб туриб қолдилар. Бир жулдурвоқи кийинган «вакил»га, бир ерда ўтирган «амир»га қарашди. Ўзаро бир нималарни гаплашдилар-да, ниҳоят, катталари Саъд ибн Абу Ваққос розияллоҳу анҳуга:\n«Бундан кўра тузукроқ одам йўқми?» деди. Саъд ибн Абу Ваққос розияллоҳу анҳу:\n«Ичимизда тузугимиз шу, вакил юборишни сизлар сўрадингиз, биз эмас», дедилар. Ноилож қолган элчилар ўша вакилни олиб, йўлга тушдилар. Қароргоҳга яқинлашишлари билан элчилар отдан тушиб, таъзим қилиб юра бошладилар. Мусулмонларнинг вакили Робиъ розияллоҳу анҳу эса, уларнинг бу кулгули ҳолларини томоша қилиб, отдан тушмай кулиб ичкарига кирди. Аммо қоровуллар бирдан ёпирилиб, уни от устидан тортиб олишди ва улуғлари олдига от миниб бориб бўлмаслигини англатишди. Аммо у киши бошини мағрур тутиб, найзасини ерга қадаб-қадаб кета бошлади. У ҳар сафар найзасини ерга урганида, ерга тўшалган бир йўлбарс терисини тешар эди. Робиъ розияллоҳу анҳу тўғри бориб, тахтда ўтирган бошлиқнинг ёнидан жой олди. Аммо хизматкорлар дарҳол у кишини пастга ўтиришга мажбур этишди. Шунда Робиъ розияллоҳу анҳу:\n«Бизга сизлар ҳақингизда, адолатли подшоҳларингиз ҳақида хабарлар борар эди. Ҳаммаси беҳуда экан. Агар ўзингизга ўхшаш бир одамга шунчалар таъзим қиладиган бўлсангиз, бизга ҳеч ҳам тенг кела олмайсизлар», деди. Форсларнинг каттаси таржимонга:\n«Ундан сўра-чи, нима учун келишди экан?» деди. Робиъ розияллоҳу анҳу бу савол жавобига асрлар бўйи қоида бўлиб қолган жумлани айтди. У:\nМусулмон фотиҳлар: «Биз тажовузкор уруш қилмаймиз, бировни динимизга киришга мажбур ҳам этмаймиз. Биз фақат бошқаларни Исломга даъват қиламиз, ким хоҳласа, мўмин бўлсин, хоҳламаса, кофирлигича қолсин. Ўзининг иши. Фақат бизнинг йўлимизни тўсмасин, бошқаларни даъват қилишимизга халақит бермасин. Исломга кирмоқчи бўлганларнинг ҳам йўлини тўсмасин. Бизнинг фикримизча, инсон фақат мусулмон бўлгандагина ёлғиз Аллоҳга ибодат қилган бўлади. Бу ҳақиқатни одамларга етказиш бизга топширилган. Топшириқни адо этишимизга тўсиқ бўлма! Ким бетараф бўлса, марҳамат, четда тинч-омон тураверсин. Лекин ким бизга қарши чиқса, даъватга йўл бермаса, бошқаларнинг Исломни ўрганишига тўсиқ бўлса, у билан урушишдан бошқа илож қолмайди», дейдилар. Мусулмонларга уруш қилганларга қарши уруш қилинади, холос. Уруш пайтида Исломий қоида бўйича қари кишилар, ёш болалар, аёллар ва ибодатхоналарга тегиш мумкин эмас. Шунингдек, қурол кўтариб чиқмаганлар ҳам тинч қоладилар. Агар Аллоҳ нусрат бериб мусулмонлар ғолиб келсалар, душманни қуролсизлантириб, уларнинг Ислом соясида тинч-омон яшашлари жорий қилинади. Урушмасдан дастлабки даъватдаёқ ўз динида қолиб, жизя беришни ихтиёр этганлар ҳам мусулмонлар билан бирга тинч-омон яшайверадилар.\nУмуман, жизя масаласига тузукроқ назар солинса, уни ҳар ким ўзи учун бериши аён бўлади. Худди шу маънода мусулмонлар ҳам Байтул молга закот-ушур ва бошқа йўллар билан ўз ҳиссаларини қўшадилар.\nКоммунистлар ўз фойдаларини кўзлаб, кишиларни алдаш учун баъзи диний ташкилотлар тузган эдилар. Бу ташкилотларда фақат улар ихтиёр қилган кишилар ишлашига қарамасдан, ўша ташкилотларга ҳам, уларда ишловчиларга ҳам мисли кўрилмаган оғир солиқлар солинар эди. Баъзи бир маиший хизматлар учун диний ташкилот ва ходимлар томонидан тўланадиган ҳақ ҳам бошқалар тўлайдиган тўловлардан ортиқча эди. Бунинг устига, улар диний ишда ишлаган ватандошларга ҳар қандай нафақа беришдан, жумладан қарилик нафақаси беришдан мутлақо бош тортар эдилар.\nРумликлар мусулмонлар билан урушиш учун аскар тўплашади. Мусулмонлар уларга қарши жиҳод эълон этганида, оммавий сафарбарликлари йўлида бир тўсиққа дуч келишади. Бу сафарбарликнинг ҳаром ойлардан, яъни, уруш қилиш ҳаром бўлган ойлардан бири Ражаб ойига тўғри келиб қолган эди. Мусулмонларнинг Ражаб ойида эълон қилган оммавий сафарбарликлари, урушга отланишлари душманларнинг танқид ва таъналарига сабаб бўлди. Улар қадимдан ҳамма амал қилиб келаётган ҳукмларга мусулмонлар амал қилмай, уруш ҳаром қилинган Ражаб ойида урушга чиқмоқдалар, деб жар солдилар.\n05:00 / 19.01.2017 1920\n05:00 / 19.01.2017 2553\n620 15:00 / 21 апрель\n2372 05:00 / 23.01.2017\n2012 05:00 / 23.01.2017


Арманистон мудофаа вазирлиги можаро вақтида учта ҳарбийнинг ҳалок бўлганини ва яна бир нечтасининг ярадор бўлганини маълум қилган. Бу можарони Ереван “Арманистон ҳудудига озарбайжон ҳарбийларининг диверсион тарзда кириб келишига уриниш” деб атади.\nОзарбайжон мудофаа вазирлиги битта ҳарбийнинг ҳалок бўлганини хабар қилди. Арманистон мудофаа вазирлиги вакили Арцрун Ованнисян Facebook да ёзишича, Чинари арман қишлоғидаги жангда снайпер милтиқлари ва гранатометлар қўлланилган.\nОзарбайжон ва Арманистон кўп йиллар давомида Тоғли Қорабоғ – аксарияти этник арманлар яшайдиган ва сепаратистик бўлган озарбайжон ҳудуди туфайли можаро ҳолатида бўлиб туришибди.\nҚорабоғ 30 минг одам умрига завол бўлган ва жонажон жойларини ташлаб кетишга мажбур қилган 1990 йиллар бошидаги уруш вақтида Озарбайжондан мустақиллигини эълон қилган эди. Шу йилнинг апрелида Тоғли Қорабоғдаги бу нозик тинчлик сулҳи Арманистон томонидан қўллаб-қувватланадиган сепаратистлар ва озарбайжон ҳарбийлари ўртасидаги тўрт кун давом этган қаттиқ жанглар билан бузилган эди. Ўшанда 75 га яқин ҳарбий ҳалок бўлган. Худуддаги зўравонлик алангасини 1994 йилдаги тинчлик сулҳи тўғрисидаги келишув тузилганидан кейинги энг ёмони деб аташган.


Киев суди рус журналистини, судга келишга кафолат берса, озодликка чиқариши мумкин\n20 апрел 2021, Тошкент вақти: 22:34\nКиев суди россиялик журналист Кирилл Вишинскийни, агар у судга келишига кафолат берса, озодликка чиқариши мумкин. Бу ҳақда "РИА Новости", "ТАСС" ҳамда "Интерфакс" агентликлари хабар қилди.\nХабарларга кўра, суд бу қарорни 28 август куни чиқарган.\n"РИА Новости"нинг Украинадаги бўлими директори лавозимида ишлаб келган Вишинский 2018 йилнинг майида хоинликда айбланиб қўлга олинган эди. Журналист айбдор деб топилса, 15 йилгача бўлган муддатга қамалиши мумкин.\nВишинский Киевда "РИА Новости" Россиянинг Украинага қарши олиб бораётган информацион урушида қатнашаётгани ҳақидаги айбловлар урчиётган бир пайтда қўлга олинган эди.


Автотураргоҳда ковид учун таҳлил топшириш пункти яратилмоқда. Ҳукумат коронавирус билан курашиш учун хусусий секторни қандай жалб қилмоқда Ўзбекистон янгиликлари\nАвтотураргоҳда ковид учун таҳлил топшириш пункти яратилмоқда. Ҳукумат коронавирус билан курашиш учун хусусий секторни қандай жалб қилмоқда\n7 August 2020, 10:46\nЎзбекистон, Тошкент – Batafsil.uz. Ўзбекистонда коронавирус инқирозини янада чуқурлаштирган асосий муаммолардан бири - ковид учун давлатга қарашли таҳлил марказларининг фаолияти бўлди. Аввалига одамлар йирик навбатларда туришди, бир-бирларига касаллик юқтиришди, кейин эса етти кунда ҳам ҳам натижани ололмасдан овора бўлишди. Биринчи босқичда фақат таҳлил натижалари билан касалхонага бориш мумкинлиги сабабли вазият янада оғирлашди.\nЯхшиямки, вазият аста-секин ўзгариб бормоқда. Пойтахтда бир вақтнинг ўзида ковидга шубҳа қилинган беморларни ҳаттоки таҳлил натижаларисиз қабул қиладиган спорт муассасалари базасида тақсимлаш марказлари яратилди. Бундан ташқари, давлат марказларидаги оғирликни камайтириш мақсадида Махсус комиссия хусусий компанияларга ўз объектларида тест таҳлилларини ўтказишга рухсат берди.\nШунга қарамай, ҳозирга қадар кўплаб тошкентликлар коронавирус учун таҳлилларни топшириш борасида кўплаб муаммоларга дуч келмоқдалар, бошқа бировлар касалдан тузалиб ҳам антитанача учун текширувдан ўта олмасдан сарсон юришмоқда. Ҳозирда Олой бозоридаги автотураргоҳ яқинида қурилаётган махсус кўчма синов пункти бу борадаги вазиятни яхшилашга мўлжалланган. Ушбу лойиҳа Intermed Innovation қўшма корхонаси ташаббуси билан бошлаб юборилган.\nЯқин атрофда катта бозор ва турар жой мавжудлиги боис марказнинг айнан шу жойда ташкил этилиши ҳақидаги хабар баъзи бир фуқароларни хавотирга солди. Кўп сонли касалларнинг бир жойда тўпланилиши бошқалар учун қанчалик хавфсиз эканлиги ижтимоий тармоқларда саволлар туғдирмоқда. Шунингдек, кишиларни хизматлар нархи ва натижаларни қанчалик тез олиш мумкинлиги қизиқтиради. Ушбу ва бошқа саволлар бўйича лойиҳанинг маслаҳатчи-ташкилотчиси Василий Когай Batafsil.uz мухбирига жавоб берди.\n- Нега айнан шу жой танланган?\n- Юнусобод тумани ҳокимияти компаниямиз раҳбариятига аҳолини коронавирус учун таҳлил ўтказиш учун ихтисослаштирилган пунктини яратишни таклиф қилди. Клиниканинг раҳбарияти таҳлил ўтказиш учун шундай пункт очишга тайёрлигини билдирди. Шундан сўнг унинг қурилиши учун жой сўралди.\nШуни таъкидлашни истардимки, Intermed Innovation Британия-Ўзбекистон қўшма корхонаси Ўзбекистонга тиббий ва лаборатория ускуналарини етказиб бериш бўйича етакчи компаниялардан бири бўлиб, бозорда 10 йилдан ортиқ фаолият юритмоқда. 2019 йилда тиббий клиника очилиб, унинг асосий фаолияти лаборатория диагностикаси, эндокринология ва педиатрия бўйича маслаҳатлар беришдан иборат бўлди.\nШундан сўнг, туман маъмурияти бизга бир нечта вариантларни таклиф қилди. Олой бозоридаги автортураргоҳ энг яхши ечим сифатида танланди. Бунинг сабабини тушунтириб берсам. Айни кунларда йўлларда автомобиллар кам, одамлар ҳам ҳамроқ ҳаракатланмоқда. Бу жой нисбатан бўшроқ ҳисобланиб, кўпчилик учун у жойлашиш нуқтаи назаридан қулай ва яқин. Ҳа, биз баъзи одамлар норози бўлишини тушунамиз, аммо мен буни яхши ният билан қилаётганимизни таъкидламоқчиман. Бутун шаҳарнинг соғлиғи хавф остида турибди.\nАйрим фуқароларда марказни молиялаштириш бўйича нотўғри тушунчага эга. Маълумотни ўқиб чиққач, кўпчилик бунга давлат маблағлари ёки халқаро кредитлар, ҳомийлари маблағлари сарфланган деб ўйлади. Ишонтириб айтаманки, ушбу лойиҳага фақат компаниянинг ўз маблағлари жалб қилинган.\nБир неча сабабларга кўра, шу жумладан транспорт ҳаракати ва қурилиш ишларида мавжуд чекловлар туфайли марказнинг аниқ очилиш санасини ҳали эълон қилмадик. Аммо, уйлайманки таҳлил марказининг очилиши тўғрисида Тошкент шаҳри аҳолисини яқин кунларда хабардор қиламиз.\nБарчангизга эслатиб ўтаман, биз ҳозирда беморларни таҳлил учун асосий лабораториямизда қабул қилмоқдамиз. Манзил: Юнусобод тумани, Чинобод кўчаси , 10 а уй.\n- Янги марказ қандай ишлайди?\n- Иш тартиби душанбадан шанбагача соат 7:00дан 13:00гача бўлиши режалаштирилган. Шу билан бирга, талабнинг ортиши билан биз якшанба куни ҳам, шунингдек икки сменали режимга ҳам ўтишимиз мумкин. Ҳозирча биринчи вариантни синаб кўриш керак.\nЛабораториямиз махсус маълумот тизими томонидан бошқариладиган Хитой ва Германия халқаро эксперт синфининг замонавий автоматлаштирилган ускуналари билан жиҳозланган. Барча жиҳозлар ва реагентлар Ўзбекистон Фармакология қўмитасининг лицензиясига эга. Шунингдек, лаборатория RIQAS халқаро сифат сертификатини олган, бу таҳлилларимиз натижалари халқаро даражада тан олинишини англатади.\nМарказда бир вақтнинг ўзида 16 бемордан 10 дақиқа ичида таҳиллар олишни режалаштирмоқдамиз. Автотураргоҳда иккита алоҳида блок қурилади, уларнинг ҳар бирида махсус кабиналар ташкил этилади. Уларнинг ҳар-бирига бир нафардан киши киритилади ва мутахассисимиз томонидан биоматериал олинади. Томоқ-бурун қисмидан суртма ёки томирдан қон олиш белгиланган. Ўртача бир соатда 96 кишига хизмат кўрсатилади.\n- Намуна олаётганда одамларнинг хавфсизлиги қандай таъминланади?\n- Лойиҳамизнинг асосий вазифаларидан бири бу - хавфсизликдир. Биринчи навбатда, биз ҳар-бир беморни бошқа одамлар билан алоқа қилмасликлари учун ажратиб қўямиз. Бизда шамоллатиш ва ҳавони тозалаш тизими ишлайди, шунинг учун контейнер ичидаги ҳаво доимий равишда тоза бўлади.\nҲар-бир ўриндиққа махсус дезинфекцияли эритма билан ишлов берилади. Шунингдек, ультрабинафша чироқ (ҳар бир кабинада) ва кварц (умумий) ўрнатамиз. Биз ташқи дезинфекциялаш учун махсус пуркагич ҳам сотиб олдик.\nЎз навбатида, беморлар ижтимоий масофани сақлаб туришлари керак, тартибсизликларни келтириб чиқармаслик учун периметр атрофида тўсиқлар ўрнатилади. Шунингдек, кириш қисмида одамларга навбат рақами ёзилган варақлар берилади.\nҲар-бир бемор ўзи билан паспорт нусхасини, болалар эса туғилган гувоҳномасини албатта олиб келиши шарт. Келганларга оммавий оферта акс эттирилган бланк берилади, уни тўлдириш ва кейин рўйхатхонага тақдим этиш керак.\n- Қандай таҳлилларни топшириш мумкин, хизматлар нархи аниқми?\n- Лабораториямизда ПЦР (бурун-томоқ қисмидан суртма олиш) усули билан уч турдаги таҳлиллар ўтказилади, шунингдек, коронавирусга IgM/IgG (томирдан қон олиш) антитаначалар аниқланади. Коронавирус борлигини ёки йўқлигини аниқлаш учун “бошланғич нуқта” сифатида барча уч турдаги таҳлилларни топшириш тавсия этилади .\nСўнгги пайтларда ижтимоий тармоқларда натижаларнинг аниқлилиги ҳақида жуда кўп мунозаралар бўлиб ўтмоқда, шунинг учун бирданига учта таҳлилни ҳам топшириш мақсадга мувофиқдир.\nМамлакатдаги мавжуд вазиятдан келиб чиққан ҳолда, биз ушбу хизматларни аҳолига ўзининг таннархида кўрсатишга қарорга килдик.\nХусусан, ПЦР таҳлили нархи 250 минг сўмни, коронавирусга (ўткир шакли) IgM антитаначаларни текшириш - 150 минг сўмни, коронавирусга IgG (сурункали шакли) антитаначаларни текшириш ҳам шунчани ташкил қилади.\nБундан ташқари, 3 та таҳлил пакети (ПЦР+IgM/IgG) 450 000 сўм, IgM/IgG антиначаларни аниқлаш учун 2 таҳлил пакети 250 минг сўм бўлади. 2 та таҳлил пакети нархи (ПЦР+IgM)/(ПЦР+IgG) 350 000 сўмни ташкил қилади.\nШунингдек, компаниянинг бош офисида кўкрак қафаси рентгенографиясини ўтказиш мумкин.\n- Жавобларни олиш учун қанча вақт керак бўлади?\n- Агар бемор ПЦР учун таҳлил топширган бўлса, натижалар 24 соат ичида тайёр бўлади. Шу билан бирга айтиш жоизки, талаб юқори бўлган тақдирда натижаларни бериш вақти ошиши мумкин. Агар бемор антитаначалар учун таҳлилдан ўтган бўлса, натижалар 10 соат ичида тайёр бўлади.\nАҳолига қулайлик яратиш мақсадида interlab.uz сайти мавжуд бўлиб, унда таҳлил топширган бемор натижаларини олиши мумкин. Сайт орқали олинган натижалари ҳуқуқий ҳужжат ҳисобланади, аммо улар маълумотнома эмас. Биз натижаларни босма шаклда бермаймиз, агар керак бўлса, беморлар файлни ўзлари чоп этишлари мумкин.\n- Шунга ўхшаш пунктлар бошқа ҳудудларда ҳам яратиладими?\n- Бу аслида синов лойиҳаси бўлгани учун, биз аҳоли талаби ва ишончини кўриб чиқамиз. Агар ҳамма нарса яхши бўлса, биз албатта шу каби лойиҳаларни мамлакатимизнинг барча ҳудудларида ҳам албатта амалга оширамиз.


Мақолалар Archives - Page 5 of 65 - Fitrat.uz\nБош саҳифа / Мақолалар (саҳифа 5)\nДеҳқончилик – пайғамбарлар суннати\nAprel 25, 2020\tДеҳқончилик – пайғамбарлар суннатиda fikr bildirishni o'chirish\nБаҳор зироат соҳиблари деҳқонларнинг фаслидир. Деҳқончилик улуғ ва фазилатли амаллардан бири ҳисобланади. Динимизда бу касб соҳибларига алоҳида эътибор берилади. Деҳқончилик қилиш билан инсон кўп фазилатларга эга бўлади. Деҳқончилик Одам (алайҳиссалом)нинг суннатидир. Пайғамбарлар тирикчилик учун касб-кор билан шуғулланишган. Одам (алайҳиссалом) ерни ҳайдаб, буғдой эккан. Ерни суғориб, ҳосил етиштирган. Буғдой туйиб, хамир …\nФарзи айн муҳимми ёки фарзи кифоя ёхуд жанозада неча киши қатнашиши керак?\nAprel 25, 2020\tФарзи айн муҳимми ёки фарзи кифоя ёхуд жанозада неча киши қатнашиши керак?da fikr bildirishni o'chirish\nБирор қариндошимиз, яқинимиз, танишимиз мусибатга учраса, унинг кимидир вафот этса, дарҳол унга таъзия билдирамиз, унинг ёнида далда бўлиб турамиз. Мабодо, жаноза ёки дафн маросимларида қатнаша олмасак, ўзимизни айбдордек ҳис этамиз. Динимизда дафн ва жаноза маросимларида қатнашиш фарзи кифоя ҳисобланади. Шу ўринда мавзуга бевосита тегишли бўлгани учун “фарзи айн” ва “фарзи …\nAprel 25, 2020\tКечиримли бўлинг!da fikr bildirishni o'chirish\nАллоҳнинг амри келгунча афв этинг, кечиримли бўлинг, албатта Аллоҳ ҳар бир нарсага қодирдир. (Бақара сураси, 109-оят). Кечиримли бўл, яхшиликка буюр ва жоҳиллардан юз ўгир. (Аъроф сураси, 199-оят) Икки йигит масжидга кириб келди. Улардан бири сўради: «Домла маҳаллада икки кун олдин жаноза бўлди, шу хонадонга таъзия билдириш учун келяпмиз, …\nAprel 25, 2020\tРўза тутишдан кўзланган мақсад нима?da fikr bildirishni o'chirish\nГуноҳлар мағфират қилинадиган, шайтонлар занжирбанд қилинадиган, кўнглимизга сурур бахш этадиган муборак Рамазон ойи кириб келди. Ҳар ким ўз илми ва тушунчаси доирасида бу ойга таёргарлик кўрди. Мусулмонга буюрилган ҳар бир амалда зоҳирий ва ботиний талаблар бўлади. Рўза тутишдаги зоҳирий талаб тонгдан оқшомгача еб-ичиш ва жимоъдан сақланишдир. Ботиний талаб эса қалбни …\nAprel 23, 2020\tАл-Азҳар халқаро электрон фатво марказининг коронавирусга оид ФАТВОЛАРИda fikr bildirishni o'chirish\nКоронавирус сабабидан ўлган киши шаҳидми? Ал-азҳар халқаро электрон фатво марказининг таъкидлашича, коронавирус сабабидан вафот этган киши шаҳид мақомида бўлади ва унга шаҳидлар ажри берилади. Дунё ҳукмлари борасида унга барча мусулмон маййитларга татбиқ қилинадиган ғусл, кафанлаш, жаноза намози каби ҳукмлар жорий қилинади. Бунинг далили Пайғамбар алайҳиссаломнинг қуйидаги ҳадислари: “Шаҳидлар бешта: тоъун …\nЕримиз – ризқ рўзимиз\nAprel 22, 2020\tЕримиз – ризқ рўзимизda fikr bildirishni o'chirish\nБандаларига ҳалол ризқ ва барча нози неъматларини ато этган, “Агар Аллоҳнинг неъмат(лар)ини санасангиз, саноғига ета олмайсиз. Ҳақиқатан, Аллоҳ кечиримли ва раҳмлидир” (Наҳл сураси 18-оят), деган ояти Каримани нозил қилган Олийлиги буюк Аллоҳ таолога беадад ҳамду санолар бўлсин. Башариятга нозу неъматларнинг шукрини адо этишни ўргатган ва бу йўлда намуна бўлган Аллоҳнинг …\nAprel 22, 2020\tОгоҳликda fikr bildirishni o'chirish\nАллоҳ таолога ҳамду санолар бўлсин. Суюкли пайғамбаримиз Муҳаммад соллаллоҳу алайҳи васалламга саловатлар бўлсин. Айни дамда содир бўлаётган ҳодисалар барчамизни диққат марказимизда турибди. Дунё аҳолиси каби биз ҳам бу балони тезроқ кетишини Аллоҳ таолодан сўраб дуо қилмоқдамиз. Оммавий ахборот воситаларида бериб борилаётган турли хил муносабатларни кузатиб бориш асносида кўплаб кишиларнинг фикрларини …\nРамазон, меҳр – мурувват ва мағфират ойи\nAprel 22, 2020\tРамазон, меҳр – мурувват ва мағфират ойиda fikr bildirishni o'chirish\nАллоҳ таолога битмас-туганмас ҳамду санолар бўлсин. Пайғамбаримизга мукаммал ва батамом салавоту дурудлар бўлсин. Мусулмон олами учун севимли бўлган Рамазон ойи остонасида турибмиз. Аллоҳ таоло ҳар бир соғлом ва вояга етган мусулмонга Рамазон ойида тўлиқ рўза тутишни буюрган. Бу муборк ойда Аллоҳ таоло ўзининг бандаларини энг қадрли ҳадялар билан сийлайди, гуноҳларга …\nХилватда ёлғиз қолиш, «ўзини яккалаш»\nAprel 22, 2020\tХилватда ёлғиз қолиш, «ўзини яккалаш»da fikr bildirishni o'chirish\nРеспублика махсус комиссияси қарорига мувофиқ: Коронавирус тарқалишини бартараф қилиш учун киритилган «ўзини яккалаш» (само изоляция) ҳаёт тарзи жорий этилиши, яъни уйда қолиш ва ўзгалар билан мулоқотни чеклаш тизими 1 апрелда эълон қилинганди. Хозирда биз Аллох таолонинг хикмати билан юртимизда Короновирус сабабли карантинда маълум бир вақт, уй шароитида ёлғиз қолиш, яъни …\nAprel 22, 2020\tДунё вабосиda fikr bildirishni o'chirish\nБир подшоҳ ажамлик қули билан бирга кемага минди. Қул умрида денгизни кўрмаган ва кемада сафар машаққатини чекмаган эди. У кемага миниши биланоқ ваҳимага тушди, бутун вужудига қалтироқ туриб, фарёд уриб йиғлай бошлади. Кемадагилар қанчалик илтифот кўрсатиб, тасалли бермасинлар барибир уни овутишдан ожиз қолдилар. Қулнинг бу аҳволини кўриб подшоҳнинг кайфи бузилди. …\nЖами 65 саҳифадан 5« Биринчи...«34567\t»\t102030...Оҳирги »


Везувий вулқони ва Помпейнинг ҳалокати – ТАФСИЛОТ\nИбрат 154 марта кўрилган\nВезувий вулқони ва Помпейнинг ҳалокати\nНеапол университети олимлари таклифига кўра назарий физика мавзуларида маъруза қилиш учун Италияга борган эдим. Мезбонлар мени машҳур Везувий (италянча “Везувио”) вулқони ёнгинасидаги қасрга жойлаштиришди.\nБу кўҳна вулқоннинг илгари бир неча бор “жонланиб”, атрофига даҳшатли олов ва кул сели ёғдиргани ҳақида китобларда ўқиган эдим. Атоқли мўйқалам устаси Карл Бирюлловнинг “Помпейнинг охирги куни” номли суратини кўриб, гапнинг рости, фожиага дучор бўлган шаҳар аҳолисига ачинганман ҳам.\nВулқон нима сабабдан яқинида жойлашган Неапол шаҳрини эмас, балки анча узоқдаги Помпей ва Геркулан шаҳарларини вайронага айлантирган? Бу саволга жавобни Неапол шаҳридаги дунёга машҳур музей билан танишганда ва қазишмалар чоғида топилган Помпей харобаларини кўрганда топиш мумкин. Фалокат ҳақидаги маълумотларни Қуръони карим оятлари билан муқояса қилиб кўрилганида эса ҳамма нарса ойдинлашади.\nҚуръони каримда бундай марҳамат қилинган: “Биз маишати ҳаддан ошган қанча қишлоқ-шаҳарларни ҳалок қилдик. Бас, ўшаларнинг масканлари улардан кейин камдан-кам маскан қилинди. (Уларнинг барчалари ҳалок бўлдилар) ва (уларнинг диёрларига) Биз Ўзимиз ворис бўлиб қолдик… Биз қишлоқ-шаҳарларни фақат уларнинг аҳолиси золим бўлган ҳолдагина ҳалок қилгувчи бўлдик” (“Қасос» сураси, 58-59-оятлар).\nАллоҳ таоло айтади: “Одамларнинг қилмишлари сабабли қуруқликда ҳам, денгизда ҳам (турли) офат-балолар юз берди. (Бу бало ва офатлар одамлар қилаётган гуноҳ-маъсиятларидан) қайтишлари учун, уларга қилган айрим гуноҳларининг (жазосини) торттириб қўйиш учундир” (“Рум”, 41-оят); “(Эй инсонлар) сизларга не бир мусибат етса, бас, ўз қўлларингиз билан қилган нарса-гуноҳ сабабли (етур)” (“Шўро”, 30-оят).\nПомпей Италия жанубида, денгиз соҳилида жойлашган қадимий ва обод шаҳарлардан эди. У милодий биринчи асрда Рим аслзодаларининг энг севимли дам олиш ўлкаси бўлган. Шаҳарда маишатбозликлар, бузуқчиликлар авж олган, туну кун давом этар эди. Ҳатто қазишмалар чоғида топилган буюмлар, пештоқлардаги тасвирлар, сарой деворларига ишланган расмлар ҳам шаҳарда фоҳишабозлик, бесоқолбозлик, ичкиликбозлик каби бузуқликлар одатий ҳол бўлиб қолганини, шаҳар аҳолиси ҳаддан ошиб, инсоний ахлоқ чегараларидан бутунлай чиқиб кетганини, шаҳвоний бузуқликка кўникиб кетганини яққол исботлаб турибди.\nШаҳар харобаларидан топилган ва олов сели ичра қотиб қолган одамлар жасадини кўриб, бунга тўла ишонч ҳосил қиласиз. Бундан салкам икки минг йил аввал кул қатламлари остида қолиб, тош қотган юзлаб кишиларнинг жасадлари, шаҳар харобалари 1860 йилдаги археологик қазишмалар натижасида очилди.\nФаҳш ва бузуқликка тўлиб-тошган Помпейни ҳалокат кўп куттирмади. Милодий биринчи асрнинг 79 йили августида шаҳар устига Везувий вулқонининг даҳшатли олов сели қўққисдан ёпирилиб келди. Шаҳардаги ҳалол, диёнатли кишилар вулқон отила бошлаганини кўрибоқ, кемаларга ўтиришди ва қутулиб қолишди. Аммо ахлоқсиз, бузуқ кимсалар эса, буни кўриб туришса ҳам, “бизларга таъсир этмайди” деб ишратларини давом эттиришди ва шундай ҳолларида даҳшатли ўлим топишди.\n(“Ҳидоят” журналининг 2008 йил, 7-сонидан олинди)


АЁЛЛАР НЕГА ЖИНОЯТГА ҚЎЛ УРЯПТИЛАР? » Фаровон юрт\nЎзбекистон Хотин-қизлар қўмитасининг Ҳуқуқбузарликлар профилактикаси хотин-қизларни ижтимоий реабилитация қилиш ва мослаштириш соҳаларида ҳамкорлик қилиш бўлими бошлиғи Ш. Казакбаев:– Бизнинг замонда унақа эди, бунақа эди”, деб кўп таққослашга чевар катталарнинг гапи барчамизга, айниқса, бугунги кун ёшларига бироз ғалати, шу билан бирга, қулоққа ёқмайдигандек сезилади. Чунки, ёшлар ўша замонни билмайдилар-да. Билишимизча, аввал аёл жигарбандини уриш тугул, қаттиқ бақирмаган ҳам, боласини бировга сотиш хаёлига ҳам келмаган. Бозор иқтисодиётини нотўғри тушунаётган айрим хотин-қизлар бугун чақалоқларини сотмоқдалар. Яқинда сурхондарёлик бир қиз фарзандини ҳеч кимга айтмай туғиб, ҳожатхонага ташлаб кетибди. Ҳали турмушга чиқмаган қизнинг бу иши олдин қилган хатосини яшириш эди. ОАВда эълон қилинаётган бундай мавзуларни бугунги ўқувчи оддий хабардек қабул қиляпти. Дастлаб бет чизиб: “Вой, ўлай!” деган муносабатлардан аллақачон узоқлашдик. Чунки, ўқувчи бу каби воқеаларни кўп ўқиб, ўрганиб ҳам қолди. Шунга ўхшаш ҳолатларни бутунлай бартараф қилиш фақат Хотин-қизлар қўмитасининг ўзига оғирлик қилади. Негаки, жамият катта, хотин-қизлар кўп. Шу боис барча айбни қўмитага ҳам тўнкаш адолатдан эмас.“Ўша замон” дея таъкидланадиган тарихда ҳам тарбияни болага оила, ота-она, сўнг жамият берган. Бировнинг қизи турмушдан қайтса, бутун маҳалла, қўни-қўшни гап қилиб, қизни турмушига қайтарган, ажрашиш уят, шармандалик ҳисобланган. Уларнинг назарида, қиз бола эгилиб тушган жойнинг иссиғига ҳам, совуғига ҳам чидаши керак бўлган, шунча қийинчилик кўрса ҳам, аёлларимиз чидаган ва бахтли бўлганлар. Бу билан аёллар маънан эзилиб, хўрлансин, демаймиз, бунга қаршимиз ҳам. Шунчаки, оилада келинни қул ўрнида кўрмай, тарбияни яхшилаш керак, демоқчимиз. Афсуски, ҳеч ким ҳеч кимнинг нозию карашмаси, эркалигини кўтаролмайдиган замонга мослашиш ҳам керак.Айрим аёллар диний ва инсоний ахлоқ қоидаларини англаб етмагани боис, (масалан, никоҳсиз фарзанд кўриш ва бошқа) ўз хатоларини яшириш мақсадида (ёки “Эл-юрт олдида қандай бош кўтариб юраман”, деган ўй-фикрлар) бундай ҳолатларга йўл қўймоқда. Баъзи ҳолларда бундай ҳолатларга эркаклар ҳам сабабчи бўлиб, аёлларимиз зўравонлик қурбонига айланиб, стресс – дилтанглик – ҳолатида хатога йўл қўймоқдалар. Бунда жамоат вакилларининг вақтида муаммодан хабар топмай, уларга тегишли ёрдамни вақтида кўрсатмагани, яъни беэътиборлиги сабабли бундай жиноятлар содир бўлмоқда.\nҲозирги кунда дунёда одам савдоси, айниқса, болалар савдосининг кенг тарқалаётгани энг глобал муаммолардан бири ҳисобланади. Ушбу муаммо ривожланишининг асосий омиллари ривожланиш даражасининг пастлиги, қашшоқлик, иқтисодий тенгсизлик, кам таъминланганлик, билим даражасининг пастлиги ҳисобланади.Бу каби воқеа-ҳодисаларнинг ҳаётимизда тобора кўпайиб бораётганининг асл сабабини қидирадиган бўлсак, яна гап ўша тарбияга бориб тақалаверади. Айрим оилаларда тарбиядаги сустлашув, ғарбдан кириб келган нотаниш ғояларни сезмаслик, фарзандида туғилган янгича фикрлаш дунёсини тўғри йўналтира олмаслик ҳам келажакдаги катта муаммоларга замин яратяпти. Баъзи оналаримиз қизларига фарзанд кўриш ҳисси энг олий бахт эканини англатмаяптилар.Ўз чақалоғини ўлдириш нафақат турли тарихий даврларда, балки бир даврнинг ўзида ҳар хил баҳоланган жиноятлардан биридир. Бунда аёлнинг биологик, психологик хусусиятлари, хулқ-атворини ҳисобга олсак, одатда, аёллар ўта таъсирчан, ҳис-туйғуларга бой бўладилар. Бу беқарор руҳий жараёнлар туғруқ жараёнида сезиларли даражада кучаяди. Бундан ташқари, аёлларда неврозлар ва психопатиялар даражаси ҳам анча юқори бўлади. Буларнинг барчаси биргаликда онанинг ўз чақалоғини ўлдиришига сабаб бўлиши мумкин.Аёлнинг боладан қутулиш нияти уни қасддан ўлдириш жиноятига айланишига имконият яратувчи бир қанча субъектив ва объектив омиллар мавжуд. Булар:* никоҳсиз бола туққани учун атрофдагиларнинг қоралашидан қўрқиш ҳамда уялиш;\n* боланинг отаси, ўз қариндошлари ёки бошқа шахслар онани ўз чақалоғини ўлдиришга оғдириши;\n* ота-онасининг салбий муносабатидан қўрқиш;\n* жиноий ҳомила тушириш билан шуғулланувчи шахсларнинг оғдириши;\n* ҳомиладорликнинг олдини олиш, ҳомилани даволаш муассасаларида тушириш имкониятига доир махсус тиббий билимларнинг йўқлиги;\n* ёлғиз она болани тарбиялашда моддий ва маънавий қийинчиликларга дуч келишини тушуниш, ҳомиладор аёллар ва ёлғиз оналарга ижтимоий-ҳуқуқий ёрдам кўрсатилиши ҳақида зарур ҳуқуқий билимларнинг йўқлиги.\nХотин-қизлар ўртасида жиноятчиликка қарши курашиш, айниқса, чақалоқ савдосининг олдини олиш юзасидан овул ва маҳаллаларда мунтазам равишда тарғибот ишлари олиб борилмоқда. Хусусан, оғир турмуш шароитига тушиб қолган хотин-қизлар аниқланиб, уларга тегишли ижтимоий ёрдам кўрсатилмоқда. Бундан ташқари, ҳар туманда зўрлик ишлатишдан жабр кўрган шахсларни реабилитация қилиш ва ўз жонига қасд қилишнинг олдини олиш марказлари ташкил этилган бўлиб, бу ерга келган аёлларга биринчи навбатда психологик, тиббий, ҳуқуқий ёрдамлар берилиб, уларни руҳий тушкунликдан чиқаришга кўмак берилмоқда.\nБахтинисо Азимбоева, психолог:\n–Бугунги кунда аёллар ўртасидаги мудҳиш воқеаларнинг кўпайишига асосий сабаб оила, таълим берувчи масканларда жисмоний ва руҳий тарбия сустлигидадир. Масалан, мусиқа инсоннинг тинглаш қобилиятини оширади, ҳис қилиш, ижодий баркамолликни ривожлантиради, инсонда ички уйғунлик уйғотади. Расм чизиш руҳий хотиржамлик ҳиссини бериши билан бирга, сезги аъзоларини фаол ҳаракатлантиришига ёрдам беради. Рақслар танани эгилувчанлигини ошириб, борлиқдаги ҳодисаларни борича қабул қилиш, қийин вазиятлардан осон чиқиб кетишда ёрдам беради.\nНега айрим аёллар боласидан қутулишни истаяптилар?\n–Қиз бола учун ёнида мард, ўзига ишонган, дадил қадам боса оладиган ота, ака ва турмуш ўртоқ бўлиши керак. Аёлга қарши жинс вакилларининг ғамхўрлик қилиши уни янада аёллик образини кучайтиради ва ўзини латофатли, гўзал ва кимгадир кераклигини ҳис эттиради. Мана шу ҳис уни келажакда яхши фарзанд, вафодор ёр, содиқ уй бекаси бўлишини таъминлаб беради. Бироқ, агар у ғамхўрлик, кераклилик ҳисларини туймаса, аёллик ғурурини йўқотади. Энди у ўзи учун ўзи эркаклик ролини ўйнай бошлайди ва бу унга хуш келмайди. Қаҳр, алам, нафрат, туйғулари уйғона бошлайди. “Мен бу дунёга бошқа вазифа учун келгандим-ку” деган савол уйғонади. Ботиний онгга сингган бу нафратни бошқариб бўлмай қолади ва у турли номақбул ишлар қилишга мажбур бўлади.Бундай кўнгилсизликларнинг олдини олиш учун ҳар бир ота-она ўз фарзандларининг жавобгарлигини бўйнига олиб, ёшлигидан бола тарбиясида ўзлари намуна бўла олишлари керак. Аёл ҳамиша муҳаббатни ҳис қилиши лозим.Азалдан жамият никоҳсиз туғилган болани қабул қилишни хоҳламайди. Динимизда ҳам бу ҳолат қораланган. Ёш, ақли кўп нарсага етмаган қизлар қилган гуноҳини юваман деб, тирик жонни нобуд қилишга уриняпти. Аслида эса, бу гуноҳнинг ювилиши учун эмас, янада катталашиши учун хизмат қилади. Буни оналар фарзандларига уқтириши, фарзанд Аллоҳнинг буюк неъмати эканини қалбига сингдиришлари керак.\nAdmin. Жойлаштирган санаси: 11-09-2019, 09:19\nАсосий сахифа » Таҳлилий мақолалар » АЁЛЛАР НЕГА ЖИНОЯТГА ҚЎЛ УРЯПТИЛАР?